open-index/open-wikipedia-markdown huggingface dataset:
สนามกีฬาอาร์เตมีโอ ฟรังกี

**สนามกีฬาโคมูนาเล อาร์เตมีโอ ฟรังกี** เป็นสนามฟุตบอลในเมืองฟลอเรนซ์ ประเทศอิตาลี และเป็นสนามเหย้าของสโมสรฟุตบอลฟีออเรนตีนา เคยใช้จัดการแข่งขันชั่วคราวของซิกส์เนชันส์แชมเปียนชิป 2012 ชื่อเดิมของสนามแห่งนี้คือ "โคมูนาเล"  และชื่อสนามในตอนก่อสร้างคือ **สนามกีฬาจีโอวานนี เบอร์ตา** ตั้งชื่อตามผู้นับถือลัทธิฟีออเรนติน

สนามกีฬาเปิดใช้งานอย่างเป็นทางการวันที่ 13 กันยายน ค.ศ. 1931 ในนัดที่ฟีออเรนตีนาเปิดบ้านชนะแอดมิราเวียน 1-0 และสร้างเสร็จอย่างสมบูรณ์แบบในปี ค.ศ. 1932 ปัจจุบันสนามแห่งนี้มีความจุ 47,282 ที่นั่ง สถาปนิกผู้ออกแบบสนามกีฬาชื่อว่า Pier Luigi Nervi สนามกีฬามีสถาปัตยกรรมแบบคริสต์ศตวรรษที่ 20

สนามกีฬาเคยใช้จัดแข่งขันฟุตบอลโลก 1934 และรอบคัดเลือกฟุตบอลโอลิมปิกฤดูร้อน 1960 ซึ่งรอบสุดท้ายจัดขึ้นที่โรม ในปี ค.ศ. 1945 ใช้จัดแข่งขันอเมริกันฟุตบอล สปาเกตตีโบว์

ชื่อเดิมของสนามแห่งนี้คือ "โคมูนาเล" แต่ในปี ค.ศ. 1991 ได้เปลี่ยนชื่อสนามโดยตั้งชื่อตามอดีตประธานสมาพันธ์ฟุตบอลอิตาลี นามว่า อาร์เตมีโอ ฟรังกี

สนามได้รับการปรับปรุงเพื่อใช้แข่งขันฟุตบอลโลก 1990 โดยขยายความจุและรื้อลู่วิ่งออก สนามใช้จัดแข่งขัน 3 นัดในกลุ่ม A และรอบก่อนรองชนะเลิศที่อาร์เจนตินาเอาชนะยูโกสลาเวียด้วยการยิงลูกโทษ

สถิติยอดผู้ชมสูงที่สุดคือ 58,271 คน เมื่อวันที่ 25 พฤศจิกายน ค.ศ. 1984 โดยเป็นการแข่งขันระหว่างฟีออเรนตีนาและอินเตอร์ มิลาน ในเซเรียอา

## อ้างอิง

หมวดหมู่:สนามฟุตบอลในประเทศอิตาลี
หมวดหมู่:สนามฟุตบอลโอลิมปิก
หมวดหมู่:สิ่งก่อสร้างในฟลอเรนซ์
หมวดหมู่:สโมสรฟุตบอลฟีออเรนตีนา
หมวดหมู่:สนามกีฬาฟุตบอลโลก 1990
หมวดหมู่:สนามกีฬาฟุตบอลชิงแชมป์แห่งชาติยุโรป 2032
เข้าขากรรไกรมรณะ

[thumb|300px|''แท็กซี่ไปนรก และกลับ เข้าขากรรไกรมรณะ'' (''Taxis to Hell – and Back – Into the Jaws of Death'') โดย[โรเบิร์ต เอฟ. ซาร์เจนต์, CPhoM, USCG.]]
***แท็กซี่ไปนรก และกลับ เข้าขากรรไกรมรณะ*** () เป็นภาพที่ถ่ายเมื่อวันที่ 6 มิถุนายน ค.ศ. 1944 โดยโรเบิร์ต เอฟ. ซาร์เจนต์ (Robert F. Sargent) หัวหน้าช่างภาพในยามฝั่งสหรัฐ เป็นภาพทหารกองพลทหารราบที่ 1 ของสหรัฐกำลังลง LCVP (ยาน พาหนะ กำลังพลขึ้นบก) จากยูเอสเอส *ซามูเอล เชส* ที่บรรทุกยามฝั่ง ณ อ่าวโอมาฮาระหว่างการยกพลขึ้นบกที่นอร์ม็องดีในสงครามโลกครั้งที่สอง

## อ้างอิง

หมวดหมู่:ปฏิบัติการโอเวอร์ลอร์ด
หมวดหมู่:ภาพถ่ายขาวดำ
หมวดหมู่:ภาพถ่ายสงครามโลกครั้งที่สอง
หมวดหมู่:พ.ศ. 2487
ไรน์-เน็คคาร์-อาเรนา

**ไรน์-เน็คคาร์-อาเรนา** () หรือ **เวียร์ซ็อลไรน์-เน็คคาร์-อาเรนา** () ตามชื่อผู้สนับสนุน เป็นสนามกีฬาอเนกประสงค์ในเมืองซินส์ไฮม์ รัฐบาเดิน-เวือร์ทเทิมแบร์ค ประเทศเยอรมนี เป็นสนามเหย้าของสโมสร 1899 ฮ็อฟเฟินไฮม์ ความจุ 30,150 ที่นั่ง โดยถูกสร้างขึ้นเพื่อใช้แทนสนามเดิม คือ ดีทมาร์-ฮ็อพ-ชตาดีอ็อน

ไรน์-เน็คคาร์-อาเรนา เป็นสนามที่ใหญ่ที่สุดในเขตมหานครไรน์-เน็คคาร์ แม้ว่าจะตั้งอยู่ในเมืองที่มีประชากรเพียง 36,000 คน

การแข่งขันนัดแรกเกิดขึ้นเมื่อวันที่ 31 มกราคม ค.ศ. 2009 ในนัดที่ฮ็อฟเฟินไฮม์เปิดบ้านเอาชนะเอแนร์กีค็อทบุส 2–0 นอกจากนี้ ยังใช้จัดแข่งขันฟุตบอลโลกหญิง 2011 และใช้จัดแข่งขัน "ดีดีแอลวินเทอร์เกม 2017" ประเภทกีฬาฮอกกี้น้ำแข็ง นัดระหว่างอาดเลอร์มันไฮม์กับชเว็นนิงเงอร์ไวลด์วิงส์เมื่อวันที่ 7 มกราคม ค.ศ. 2017

## ระเบียงภาพ

ไฟล์:Sinsheim Rhein-Neckar-Arena.JPG
ไฟล์:Stadion Rhein-Neckar-Arena Sinsheim.JPG
ไฟล์:090103 RheinNeckarArena.JPG


## อ้างอิง

## แหล่งข้อมูลอื่น
* ข้อมูลและภาพถ่าย  
* โมเดลสามมิติ 
* แผนผังสนามจากเว็บไซต์สโมสร  
* เวิลด์สเตเดียม 

หมวดหมู่:สนามฟุตบอลในประเทศเยอรมนี
หมวดหมู่:สิ่งก่อสร้างในรัฐบาเดิน-เวือร์ทเทิมแบร์ค
หมวดหมู่:สนามกีฬาฟุตบอลโลกหญิง 2011
ปราสาทอัมบรัส

300px|thumb|ปราสาทอัมบราส

**ปราสาทอัมบรัส** () เป็นปราสาทสถาปัตยกรรมเรอแนซ็องส์ ตั้งอยู่บนเนินเขาในเมืองอินส์บรุค ประเทศออสเตรีย ตั้งอยู่ที่ระดับความสูง 587 เมตรเหนือระดับน้ำทะเล เป็นหนึ่งในสถานที่ท่องเที่ยวยอดนิยมในรัฐทีโรล ปราสาทหลังนี้สร้างขึ้นจนแล้วเสร็จในปี ค.ศ. 1563 โดยเป็นที่พำนักของบรรดาเคานต์แห่งอันเดคส์ 

หมวดหมู่:ปราสาทในประเทศออสเตรีย
หมวดหมู่:สิ่งก่อสร้างในคริสต์ศตวรรษที่ 16
หมวดหมู่:สิ่งก่อสร้างในอินส์บรุค
สหสัมพันธ์ในตัว

**สหสัมพันธ์ในตัว** หรือ **สหสัมพันธ์อัตโนมัติ**
() หรือ 
**สหสัมพันธ์เชิงอนุกรม**
()
เป็นสหสัมพันธ์ระหว่างสัญญาณหนึ่ง ๆ กับตัวสัญญาณเองที่หน่วงเวลาตามฟังก์ชันการหน่วงเวลา
โดยอรูปนัยแล้ว มันก็คือความคล้ายคลึงกันระหว่างสัญญาณช่วงต่าง ๆ ตามฟังก์ชันของระยะเวลาระหว่างสัญญาณ
การวิเคราะห์สหสัมพันธ์ในตัวเป็นวิธีการทางคณิตศาสตร์เพื่อหารูปแบบที่เกิดซ้ำ ๆ เช่น สัญญาณเป็นคาบที่อำพรางโดยเสียงรบกวน หรือเพื่อระบุความถี่มูลฐานที่ไม่มีซึ่งความถี่ของฮาร์มอนิกในสัญญาณจะบอกเป็นนัย
เป็นวิธีที่บ่อยครั้งใช้ในการประมวลผลสัญญาณเพื่อวิเคราะห์หาฟังก์ชันของค่าเป็นชุด ๆ เช่นสัญญาณที่เกิดตามเวลา (time domain)
โดย Unit root process, trend stationary process, autoregressive process, และ moving average process ล้วนเป็นรูปแบบกระบวนการโดยเฉพาะ ๆ ที่มีสหสัมพันธ์ในตัว

สาขาการศึกษาต่าง ๆ นิยามสหสัมพันธ์ในตัวไว้ไม่เหมือนกัน และนิยามเหล่านี้ไม่ได้สมมูลกันทั้งหมด
ในบางสาขา คำนี้ใช้ในความหมายเดียวกับคำว่า autocovariance

## ดูเพิ่ม
* สหสัมพันธ์
* ความแปรปรวนร่วมเกี่ยว

## อ้างอิง

	

หมวดหมู่:สหสัมพันธ์ในตัว
หมวดหมู่:การประมวลผลสัญญาณ
หมวดหมู่:อนุกรมเวลา
หมวดหมู่:เศรษฐมิติ
หมวดหมู่:ทฤษฎีความน่าจะเป็น
หมวดหมู่:การวิเคราะห์ฟูรีเย
มิล เอ็มไอ-17

**มิล เอ็มไอ-17** (Mil Mi-17, รหัสขานเนโท: Hip) เป็นเฮลิคอปเตอร์สัญชาติรัสเซียที่ผลิตในโรงงานในคาซานและอูลัน-อูเด มีอีกชื่อหนึ่งว่า Mi-8M ในกองทัพรัสเซีย ประจำการเป็นเฮลิคอปเตอร์ลำเลียงขนาดกลาง มีบางรุ่นที่เป็นแบบติดอาวุธ

## การพัฒนา
Mi-17 พัฒนามาจาก Mi-8 และใช้เครื่องยนต์ Klimov TV3-117MT 2 เครื่องยนต์และปรับปรุงลำตัวให้รับน้ำหนักได้มากขึ้น และสามารถใช้เครื่องยนต์ Isotov TV3-117VM สำหรับการใช้งานในพื้นที่สูงและร้อน ล่าสุดได้ถูกส่งมอบให้ประเทศจีน และเวเนซุเอลาเพื่อใช้ในเขตภูเขาสูง และใช้เครื่องยนต์ Klimov VK-2500 ที่มีการควบคุมเครื่องยนต์แบบดิจิทัล

Mi-17 เป็นชื่อรุ่นส่งออก ส่วนในกองทัพรัสเซียเรียกว่า Mi-8MT เฮลิคอปเตอร์ Mi-17 มีจุดสังเกตที่แตกต่างจาก Mi-8 เช่นใบพัดด้านหลังของ Mi-17 จะติดอยู่ทางด้านซ้าย ต่างจาก Mi-8 ที่จะติดทางด้านขวา มีแผ่นกันฝุ่นหน้าช่องรับอากาศ ฝาครอบช่องรับอากาศของ Mi-17 นั้นสั้นว่าของ Mi-8

thumb|left|Mi-17 ของอียิปต์สองลำในการฝึกในปี พ.ศ.&thinsp;2544
รุ่นของ Mi-17 นั้นมีหลากหลายเนื่องจากอุปกรณ์ต่าง ๆ ที่ไม่เหมือนกัน เช่น Mi-17 ที่ผลิตในอูลาน-อูเด และส่งมอบใช้ในกองทัพอากาศสาธารณรัฐเช็กในปี พ.ศ. 2548 ที่ใช้เครื่องยนต์ของรุ่น -VM และถูกเรียกว่า Mi-8AMTSh ซึ่งมีประตูขนาดใหญ่ติดตั้งที่ด้านขวา มีการปรับปรุง APU และติดตั้งเกราะเคฟลาร์รอบห้องนักบินและเครื่องยนต์ โดย 8 เครื่องใช้ประตูทางลาดแทนแบบเปลือกหอย และสามารถบรรทุกยานพาหนะที่มีขนาดเท่า SUV

ในปี พ.ศ. 2551 มีการผลิตภายใต้ลิขสิทธิ์ในประเทศจีน นำโดย Mil Moscow Helicopter Plant JSC และ Sichuan Lantian Helicopter Company Limited ในเมืองเฉิงตู มณฑลเสฉวน โรงงานผลิตเฮลิคอปเตอร์เป็นจำนวน 20 ลำ ในปี พ.ศ. 2551 โดยใช้วัสดุจากอูลาน-อูเด มีการคาดการณ์ว่ามีการผลิตถึง 80 ลำต่อปี และมีการผลิตรุ่นย่อยอย่าง Mi-171, Mi-17V-5 และ Mi-17V7

## ผู้ใช้งาน

* 
* 
* 
* 
* 
* 
* 
* 
* 
* 
* 
* 
*
* 
* 
*
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
* 
* 
* 
* 
*
*

### ผู้ใช้งานในอดีต
* 
* 

## อ้างอิง

หมวดหมู่:เฮลิคอปเตอร์ทางการทหาร
สโมสรฟุตบอลโคเปนเฮเกน

**สโมสรฟุตบอลโคเปนเฮเกน** (, ), หรือ **FC København**, **เอฟซีโคเปนเฮเกน**, **โคเปนเฮเกน** หรือเรียกสั้น ๆ ว่า **FCK** เป็นสโมสรฟุตบอลอาชีพเดนมาร์ก ตั้งที่อยู่ที่โคเปนเฮเกน สโมสรก่อตั้งในปี ค.ศ. 1992 โดยเป็นการยุบรวมของสโมสร Kjøbenhavns Boldklub และสโมสร Boldklubben 1903

โคเปนเฮเกนคว้าแชมป์ลีก 12 สมัย และเดนิชคัพ 8 สมัย จึงเป็นสโมสรที่ประสบความสำเร็จมากที่สุดสโมสรหนึ่งของประเทศ ในแง่ของถ้วยรางวัล โคเปนเฮเกนเคยเข้าถึงรอบแบ่งกลุ่มของทั้งยูฟ่าแชมเปียนส์ลีกและยูฟ่ายูโรปาลีก เป็นจำนวนครั้งมากกว่าสโมสรอื่น ๆ และยังเป็นสโมสรเดนมาร์กสโมสรเดียวที่ผ่านเข้าไปถึงรอบแพ้คัดออกในรายการยูฟ่าแชมเปียนส์ลีก โคเปนเฮเกนเป็นสโมสรที่มีค่าสัมประสิทธิ์สูงที่สุดในกลุ่มประเทศสแกนดิเนเวีย 

โคเปนเฮเกนลงเล่นในบ้านที่สนามกีฬาพาร์เกิน ซึ่งใช้จัดการแข่งขันของฟุตบอลทีมชาติเดนมาร์กด้วย คู่ปรับของสโมสรที่สำคัญคือ Brøndby IF การพบกันของทั้งคู่ถูกเรียกว่าโคเปนเฮเกนดาร์บี ซึ่งได้รับความสนใจเป็นอย่างมากในวงการฟุตบอลเดนมาร์ก

## สนามแข่งขัน

[thumb|[สนามกีฬาพาร์เกิน]]

โคเปนเฮเกนมีสนามฟุตบอลเป็นของตนเอง ชื่อว่า สนามกีฬาพาร์เกิน สร้างขึ้นในปี ค.ศ. 1992 ปีเดียวกันกับที่ก่อตั้งสโมสร ก่อนที่สนามจะเปิดใช้งานอย่างเป็นทางการเมื่อเดือนกันยายน ค.ศ. 1992 นั้น สโมสรลงเล่นเกมในบ้านนัดแรกที่สนามกีฬา Østerbro ซึ่งตั้งอยู่ข้าง ๆ พาร์เกิน สนามกีฬาพาร์เกินมีความจุ 38,065 ที่นั่ง ซึ่งลดลงจากความจุในช่วงปีแรก ๆ ที่สนามเปิดใช้งาน คือ 42,305 ที่นั่ง

## เกียรติประวัติ

### ในประเทศ
* **[[ทำเนียบแชมป์ฟุตบอลเดนมาร์ก|เดนิชฟุตบอลแชมเปียนชิป]]**
****ชนะเลิศ (16)**: 1992–93, 2000–01, 2002–03, 2003–04, 2005–06, 2006–07, 2008–09, 2009–10, 2010–11, 2012–13, 2015–16, 2016–17, 2018/19, 2021/22, 2022/23, 2024/25
***รองชนะเลิศ* (6): 1993–94, 2001–02, 2004–05, 2011–12, 2013–14, 2014–15
***[[เดนิชคัพ]]**
****ชนะเลิศ (9)**: 1994–95, 1996–97, 2003–04, 2008–09, 2011–12, 2014–15, 2015–16, 2016–17, 2022/23
***รองชนะเลิศ* (4): 1997–98, 2001–02, 2006–07, 2013–14
***[[เดนิชลีกคัพ]]**
****ชนะเลิศ**: 1996
***รองชนะเลิศ* (2): 2005, 2006
***[[เดนิชซูเปอร์คัพ]]**
****ชนะเลิศ (3)**: 1995, 2001, 2004
***Ørestad Cup**
****ชนะเลิศ (2)**: 2000, 2002

### อื่น ๆ
***[[รอยัลลีก]]**
****ชนะเลิศ** (2): 2004–05, 2005–06
***รองชนะเลิศ*: 2006–07
***[[โกปาเดลซอล]]**:
** *รองชนะเลิศ (1)*: 2012

## การแข่งขันระดับทวีป
โคเปนเฮเกนลงเล่นเกมระดับทวีปยุโรปนัดแรก เมื่อวันที่ 16 กันยายน ค.ศ. 1992 ในรายการยูฟ่าคัพ ฤดูกาล 1992-93 ด้วยการเอาชนะ Mikkelin Palloilijat 10-1 ก่อนที่จะแพ้ AJ Auxerre ในรอบที่สอง หลังจากนั้น โคเปนเฮเกนก็กลายเป็นสโมสรเดนมาร์กที่มีผลงานดีที่สุดในการแข่งขันระดับทวีป สามารถเข้าถึงรอบแบ่งกลุ่มยูฟ่าแชมเปียนส์ลีก 7 ครั้ง และเคยผ่านเข้าไปถึงรอบ 16 ทีมสุดท้ายในฤดูกาล 2010-11

### อันดับในยูฟ่า
*ข้อมูลล่าสุดวันที่ 6 มิถุนายน ค.ศ. 2017*

## ออลสตาร์
;ในปี ค.ศ. 2014 แฟน 32,000 คน ได้โหวตผู้เล่นตลอดกาลที่พวกเขาชื่นชอบ ทั้งหมด 11 คน ดังนี้

## ดูเพิ่ม
* นิวเฟิร์ม

## อ้างอิง

## แหล่งข้อมูลอื่น

*
*FCKFC (เว็บไซต์แฟนคลับ) 
*''Nipserstat'' – website containing statistical information about games played by FCK  (archived 14 December 2006)
*Team profile ที่ UEFA
*FC Copenhagen: From pipe dream to European success

ค
หมวดหมู่:สโมสรกีฬาที่ก่อตั้งในปี พ.ศ. 2535
หมวดหมู่:โคเปนเฮเกน
เจ้าชายเฟรเดอริกที่ 1 ดยุกแห่งอันฮัลท์

เจ้าชายเฟรเดอริกที่ 1 ดยุกแห่งอันฮัลท์ ประสูติเมื่อวันที่ 29 เมษายน พ.ศ. 2374 ณ เยอรมัน เป็นพระโอรสพระองค์ที่ 3 และพระองค์แรกใน เจ้าชายเลโอโปลด์ที่ 4 ดยุกแห่งอันฮัลท์ และ เจ้าหญิงฟรีเดอริกา วิลเฮลมินาแห่งปรัสเซีย  พระองค์ทรงเข้าศึกษา ณ บอนน์ และ เจนีวา ก่อนจะเข้ารับราชการทหารใน ปรัสเซีย

ในปี พ.ศ. 2406 พระองค์ทรงกลายเป็นเจ้าชายรัชทายาทแห่งอันฮัลท์ เมื่อ เจ้าชายเลโอโปลด์ที่ 4 ดยุกแห่งอันฮัลท์  พระบิดาทรงได้รับกสนเป็นผู้ปกครองดินแดนแห่งอันฮัลท์ 
## ดยุกแห่งอนฮัลท์
เจ้าชายเฟรเดอริก กลายเป็นดยุกแห่งอันฮัลท์ เมื่อปี พ.ศ. 2414 
## เสกสมรส
พระองค์ทรงเสกสมรสกับ เจ้าหญิงอ็องตัวแน็ตแห่งซัคเซิน-อัลเทนบูร์ก เมื่อวันที่ 22 เมษายน พ.ศ. 2397 ณ เมืองอัลเทนบูร์ก เนื่องจากพระบิดาพระมารดาทรงเห็นว่า เจ้าชายเฟรเดอริกที่ 1 ดยุกแห่งอันฮัลท์ ทรงมีฐานะร่ำรวยมาก และในวันเสกสมรสนั้น พระองค์และพระชายามีในรับเหรียญเกียรติยศ และเจ้าหญิงอ็องตัวแน็ตได้รับพระราชทานพระอิสริยยศเป็น **ดัชเชสแห่งอันฮัลท์ พระชายา** ทั้ง 2 มีพระบุตรร่วมกันดังนี้
#เจ้าชายเลโอโปลด์ เจ้าชายรัชทายาทแห่งอันฮัลท์
#เจ้าชายฟรีดริชที่ 2 ดยุกแห่งอันฮัลท์
#เจ้าหญิงเอลิซาเบธแห่งอันฮัลท์
#เจ้าชายเอดูอาร์ด ดยุกแห่งอันฮัลท์
#เจ้าชายอริเบิร์ตแห่งอันฮัลท์
#เจ้าหญิงอเล็กซานดราแห่งอันฮัลท์

หมวดหมู่:ราชวงศ์อัสคาเนีย
ทินิส

thumb|250x250px|สถานที่นี้ถูกสันนิษฐานว่าเป็นส่วนหนึ่งของเมืองทินิส|left
**ทินิส** หรือ **ทิส** (อียิปต์โบราณ: **ทเจนู**) เป็นเมืองหลวงของราชวงศ์แรกของอียิปต์โบราณ ปัจจุบันเมืองทินิสยังไม่ได้ค้นพบ แต่ได้รับการรับรองจากนักเขียนโบราณรวมไปถึงนักประวัติศาสตร์ชาวมาเนโท ผู้ซึ่งอ้างถึงว่าเป็นศูนย์กลางของการรวมกันของเผ่าไทนิต กลุ่มชนเผ่าซึ่งเป็นผู้นำนามว่าเมเนส (หรือ นาเมอร์) และเป็นฟาโรห์พระองค์แรกของอียิปต์โบราณ เมืองทินิสได้เริ่มเสื่อมความสำคัญลงในราชวงศ์ที่สาม เมื่อเมืองหลวงถูกย้ายมายังเมืองเมมฟิส ที่ตั้งอยู่บนพรมแดนของเมืองเฮราคลีโอโพลิส และทีบส์ และในที่สุดเมืองทินิสหายไปในฐานะศูนย์กลางการบริหารในระดับภูมิภาคในยุคโรมัน

เนื่องจากมรดกทางวัฒนธรรมโบราณ เมืองทินิสยังคงเป็นศูนย์กลางทางศาสนาที่สำคัญซึ่งเป็นที่ตั้งของสุสานและมัมมี่ของเทพเจ้าในภูมิภาค ในจักรวาลวิทยาของชาวอียิปต์โบราณเมื่อเห็น (เช่น) ในคัมภีร์มรณะ เมืองทินิสมีบทบาทเป็นตำนานในสวรรค์

## อ้างอิง

หมวดหมู่:เมืองในอียิปต์โบราณ
หมวดหมู่:เมืองหลวงเก่าของอียิปต์
เมมฟิส (ประเทศอียิปต์)

**เมมฟิส** ( **'&nbsp; คอปติก: ⲙⲉⲙϥⲓ; ) เป็นเมืองหลวงเก่าแก่ของ[[อียิปต์ล่าง]] ตั้งอยู่ใกล้กับเมือง[[มิต-ราฮินา]] ราว 20 กม. (12 ไมล์) ตอนใต้ของเมือง[[กีซา]] 

ตามตำนานที่เกี่ยวข้องโดย[[มาเนโท]] นักประวัติศาสตร์และนักบวชในยุค[[ราชอาณาจักรทอเลมี]]แห่ง[[อียิปต์โบราณ]] เมืองก่อตั้งขึ้นโดย[[ฟาโรห์เมเนส]] เป็นเมืองหลวงของอียิปต์ในสมัยราชอาณาจักรเก่า และเป็นเมืองสำคัญใกล้[[ทะเลเมดิเตอร์เรเนียน]]ตลอดประวัติศาสตร์โบราณ มันครอบครองตำแหน่งยุทธศาสตร์ที่ปาก[[แม่น้ำไนล์]]และเป็นที่ที่ตั้งของท่าเรือหลักของอียิปต์ล่างคือ ''เพรู - เนเฟอร์'' มีโรงงานหีบห่อและคลังสินค้าขนาดใหญ่ที่กระจายอาหารและสินค้าทั่วราชอาณาจักรโบราณ ในช่วงยุคทองเมมฟิสเติบโตขึ้นมาในฐานะศูนย์กลางการค้าการค้าและศาสนาในระดับภูมิภาค

ชาวอียิปต์โบราณเชื่อว่าเมมฟิสอยู่ภายใต้การคุ้มครองของ[[เทพพทาห์]] เทพแห่งช่างฝีมือ และมีวิหารของเทพพทาห์ คือ ''ฮัต-กา-พทาห์'' (หมายถึง "สวนแห่งวิญญาณของเทพพทาห์") เป็นโครงสร้างที่โดดเด่นที่สุดแห่งหนึ่งในเมือง ชื่อของวิหารนี้กลายเป็นภาษากรีกในฐานะ Aί-γυ-πτoς (Ai-gy-ptos) โดยนักประวัติศาสตร์ เชื่อกันว่าเป็นแหล่งกำเนิดของชื่อภาษาอังกฤษยุคใหม่ใน[[ภาษาเอธิโอเปีย]]

ประวัติความเป็นมาของเมมฟิสมีการเชื่อมโยงอย่างใกล้ชิดกับอียิปต์โบราณ เชื่อกันว่าความสำคัญของเมืองลดลงเพราะการสูญเสียความสำคัญทางเศรษฐกิจในช่วงยุคหลัง จากการเกิดเมืองชายฝั่ง[[อะเล็กซานเดรีย]] และความสำคัญทางศาสนาที่ลดลงหลังจากการละทิ้งศาสนาโบราณตามคำสั่งของเทสซาโลนิกา (ค.ศ. 380) ซึ่งทำให้คริสต์ศาสนาเป็นศาสนาหลักของ[[จักรวรรดิโรมัน]]

เมมฟิสขึ้นทะเบียนเป็น[[มรดกโลก]]โดย[[องค์การยูเนสโก]]ในปี 2522 ภายใต้ชื่อ **เมมฟิสและสุสาน - กลุ่มพีระมิดตั้งแต่กีซาถึงดาห์ชูร์''' ร่วมกับกลุ่มพีระมิดแห่งกีซา และสิ่งก่อสร้างต่าง ๆ ในบริเวณกีซา ซัคคารา และดาห์ชูร์ที่ส่วนมากสร้างในช่วงราชวงศ์ที่สามถึงหกของยุคราชอาณาจักรเก่า

## อ้างอิง

หมวดหมู่:แหล่งมรดกโลกในประเทศอียิปต์
หมวดหมู่:เมืองหลวงเก่าของอียิปต์
หมวดหมู่:แหล่งโบราณคดีในประเทศอียิปต์
หมวดหมู่:เมืองในอียิปต์โบราณ
กระทรวงไรชส์แวร์

thumb|300px|อาคารเบ็นเลอร์บล็อค (Bendlerblock) ที่ทำการกระทรวงฯในกรุงเบอร์ลิน

**กระทรวงไรชส์แวร์** () คือชื่อเรียกกระทรวงป้องกันประเทศของประเทศเยอรมนีในช่วงสาธารณรัฐไวมาร์จนถึงนาซีเยอรมนี กระทรวงไรชส์แวร์ก่อตั้งขึ้นในเดือนตุลาคม ค.ศ. 1919 ภายหลังเยอรมันพ่ายแพ้ในสงครามโลกครั้งที่หนึ่ง กระทรวงนี้มีหน้าที่บังคับบัญชากองกำลังป้องกันประเทศที่เรียกว่า "ไรชส์แวร์" อันเป็นกองกำลังป้องกันตนเองที่ไม่มีศักยภาพจะรุกรานประเทศอื่น กระทรวงไรชส์แวร์เปลี่ยนชื่อในวันที่ 21 พฤษภาคม ค.ศ. 1935 เป็น **กระทรวงการสงครามไรช์** () ซึ่งทำหน้าที่ได้ไม่ถึงสามปี ก็ถูกฮิตเลอร์ยุบกระทรวงทิ้ง และถูกแทนที่ด้วยกองบัญชาการใหญ่แห่งแวร์มัคท์

## รายนามรัฐมนตรีว่าการ
;รัฐมนตรีว่าการกระทรวงไรชส์แวร์ (*Reichswehrminister*):
* กุสทัฟ น็อสเคอ (Gustav Noske) ระหว่าง 13 กุมภาพันธ์ 1919 ถึง 22 มีนาคม 1920
* อ็อทโท เก็สเลอร์ (Otto Geßler) ระหว่าง 27 มีนาคม 1920 ถึง 19 มกราคม 1928
* วิลเฮ็ล์ม เกรอเนอร์ (Wilhelm Groener) ระหว่าง 20 มกราคม 1928 ถึง 30 พฤษภาคม 1932
* ควร์ท ฟ็อน ชไลเชอร์ (Kurt von Schleicher) ระหว่าง 1 มิถุนายน 1932 ถึง 28 มกราคม 1933
* แวร์เนอร์ ฟ็อน บล็อมแบร์ค (Werner von Blomberg) ระหว่าง 30 มกราคม 1933 ถึง 21 พฤษภาคม 1935

;รัฐมนตรีว่าการกระทรวงการสงครามไรช์และผู้บัญชาการใหญ่แห่งแวร์มัคท์ (*Reichskriegsminister und Oberbefehlshabers der Wehrmacht*):
* แวร์เนอร์ ฟ็อน บล็อมแบร์ค (Werner von Blomberg) ระหว่าง 21 พฤษภาคม 1935 ถึง 27 มกราคม 1938

### ธงประจำตำแหน่ง

ไฟล์:RKM 1933 - 1935.svg|ธงรมว.ไรชส์แวร์ (1933-1935)
ไฟล์:RKM 1935.svg|ธงรมว.สงครามไรช์และผบ.ใหญ่แวร์มัคท์ (มิ.ย.-ต.ค. 1935)
ไฟล์:Wehrmacht Commander-in-Chief flag.svg|ธงรมว.สงครามไรช์และผบ.ใหญ่แวร์มัคท์ (ต.ค. 1935-1938)


## รายนามปลัด
;ปลัดกระทรวง (*Chefs des Ministeramt*):
* พลโท ควร์ท ฟ็อน ชไลเชอร์ (Kurt von Schleicher) ระหว่าง 1 กุมภาพันธ์ 1929 ถึง 1 มิถุนายน 1932
* พลตรี แฟรดีนันท์ ฟ็อน แบรเดา (Ferdinand von Bredow) ระหว่าง 1 มิถุนายน 1932 ถึง 30 มกราคม 1933
* พันเอก วัลเทอร์ ฟ็อน ไรเชอเนา (Walter von Reichenau) ระหว่าง 1 กุมภาพันธ์ 1933 ถึง 1 กุมภาพันธ์ 1934

;ปลัดแวร์มัคท์ (*Chefs des Wehrmacht*):
* พลตรี วัลเทอร์ ฟ็อน ไรเชอเนา (Walter von Reichenau) ระหว่าง 1 กุมภาพันธ์ 1934 ถึง 30 กันยายน 1935
* พลตรี วิลเฮ็ล์ม ไคเทิล (Wilhelm Keitel) ระหว่าง 1 ตุลาคม 1935 ถึง 4 กุมภาพันธ์ 1938
หมวดหมู่:กระทรวงไรชส์แวร์
หมวดหมู่:กระทรวงกลาโหม
แผ่นดินไหวในประเทศฮอนดูรัส พ.ศ. 2561

**แผ่นดินไหวในประเทศฮอนดูรัส พ.ศ. 2561** () เกิดขึ้นเมื่อวันที่ 9 มกราคม พ.ศ. 2561 เวลาประมาณ 08:51 น. ตามเวลาท้องถิ่น (เวลา 02:51 น. วันที่ 10 มกราคม ตามเวลาสากลเชิงพิกัด) แผ่นดินไหวมีขนาด 7.5 ตามมาตราขนาดโมเมนต์ จุดศูนย์กลางแผ่นดินไหวอยู่ที่แอ่งยูกาตันของทะเลแคริบเบียน ห่างจากหมู่เกาะหงส์ของประเทศฮอนดูรัสไปทางทิศตะวันออกประมาณ 44 กิโลเมตร (27 ไมล์) ผู้ที่อาศัยอยู่ในอเมริกากลางได้รับความรู้สึกถึงแรงสั่นสะเทือนทั้งหมด ผู้ที่อาศัยอยู่ในกรุงเตกูซิกัลปา ขณะเกิดเหตุมีเพียงแค่หน้าต่างเกิดการสั่นคลอน

ขณะเกิดเหตุแผ่นดินไหวมีการแจ้งเตือนให้เฝ้าระวังภัยสึนามิลูกใหญ่ในบางพื้นที่โดยศูนย์เฝ้าระวังสึนามิสหรัฐ ในเวลาต่อมาการแจ้งเตือนทั้งหมดถูกยกเลิกเนื่องจากได้มีการตรวจสอบแล้ว สึนามิไม่เกิดขึ้นเพราะแผ่นดินไหวในครั้งนี้เป็นแผ่นดินไหวชนิดรอยเลื่อนแบบการไถล การเคลื่อนที่ของน้ำทะเลจึงมีน้อย สึนามิจึงไม่เกิด

## อ้างอิง

## แหล่งข้อมูลอื่น
* ศูนย์ศึกษาแผ่นดินไหวนานาชาติมีข้อมูลบรรณานุกรม และข้อมูลที่เชื่อถือได้จากแผ่นดินไหวในครั้งนี้

ฮอนดูรัส 2561
ฮอนดูรัส 2561
องค์บาก หิมาลัยยิม

**องค์บาก หิมาลัยยิม** หรือชื่อชกเดิม **องค์บาก อ.วัชรพงษ์** และ **องค์บาก ศิษย์สารวัตรเสือ** เป็นนักมวยไทยจากจังหวัดสมุทรปราการ ซึ่งได้รับการจัดให้เป็นนักมวยระดับคู่เอก แห่งสนามมวยราชดำเนิน และเวทีมวยนานาชาติรังสิต

## ประวัติ
วันที่ 16 มกราคม พ.ศ. 2556 องค์บากเป็นฝ่ายชนะคะแนนหนึ่งสยาม ส.ประสพโชค ในศึกจารุเมือง ที่สนามมวยราชดำเนิน ส่วนในวันที่ 24 พฤศจิกายน ของปีเดียวกัน องค์บากได้ปะทะกับศักดิ์ชัยน้อย เอ็มยุเด็น ในศึกมวยไทย 7 สี

ปีถัดมา ในวันที่ 28 มิถุนายน พ.ศ. 2557 องค์บากได้ปะทะกับกำไลหยก ก.ร่มศรีทอง ซึ่งเป็นลูกศิษย์ของสามารถ พยัคฆ์อรุณ ในศึกวันทรงชัยลูกทุ่งไทยต้านภัยยาเสพติด ที่เวทีมวยชั่วคราว ตลาด อตก. วีด้า สุวรรณภูมิ กรุงเทพมหานคร

วันที่ 9 เมษายน พ.ศ. 2559 องค์บากเป็นฝ่ายชนะคะแนนนิลสยาม ต.เป้าเปี่ยมทรัพย์แปดริ้ว ในคู่เอกของรายการศึกยอดมวยไทย ไฮลักซ์ รีโว่ ที่เวทีมวยนานาชาติรังสิต และสามารถสร้างผลงานจากการเป็นฝ่ายชนะน็อกก้องดนัย ส.สมหมาย ในศึกราชดำเนินซูเปอร์ไฟต์ ที่สนามมวยราชดำเนิน

วันที่ 18 กรกฎาคม พ.ศ. 2559 องค์บากได้ปะทะกับสองคม นายกสัญญา ในศึก ส.สมหมาย ที่สนามมวยราชดำเนิน ส่วนในวันที่ 5 สิงหาคม ของปีเดียวกัน เขาได้ปะทะกับแก้วกังวาล พลิ้ววาโย ในคู่เปิดรายการศึกทรูโฟร์ยูมวยมันส์วันศุกร์ ที่เวทีมวยนานาชาติรังสิต ซึ่งองค์บากเป็นฝ่ายแพ้คะแนน และในวันที่ 26 ธันวาคม องค์บากได้ปะทะกับซุปเปอร์แบล็ค ส.จ.ต้อยแปดริ้ว ในคู่เอกศึกเพชรเจ้าพระยา ที่สนามมวยราชดำเนิน ทว่า ทั้งคู่โดนกรรมการไล่ลงในยกที่ 4 และไม่มีผลการตัดสิน

วันที่ 6 กุมภาพันธ์ พ.ศ. 2560 องค์บากเป็นฝ่ายแพ้คะแนนเพชรงาม เกียรติกำพล ในคู่เอกของรายการศึกวันกิ่งทอง ที่สนามมวยราชดำเนิน ซึ่งรายการนี้ สามารถเก็บค่าผ่านประตูได้ 1,002,220 บาท และมีชาวต่างชาติเข้าชม 222 คน จากนั้น ในวันที่ 14 เมษายน องค์บากเป็นฝ่ายแพ้คะแนนฟ้าหลังฝน ภพธีรธรรม ในศึกทรูโฟร์ยูมวยมันส์วันศุกร์

วันที่ 26 พฤษภาคม ของปีเดียวกัน องค์บากเป็นฝ่ายชนะคะแนนเอกมงคล ไก่ย่างห้าดาวยิม ในคู่เอก ของรายการศึกทรูโฟร์ยู มวยมันส์ วันศุกร์ ที่เวทีมวยนานาชาติรังสิต และในวันที่ 21 กรกฎาคม เขาได้ปะทะกับอีที ปตท.ทองทวี ในคู่เอกของรายการศึกทรูโฟร์ยูมวยมันส์วันศุกร์ ที่เวทีมวยนานาชาติรังสิต ซึ่งได้รับการประกบคู่มวยโดยณัฐเดช วชิรรัตนวงศ์

วันที่ 25 สิงหาคม พ.ศ. 2560 เขาเป็นฝ่ายแพ้คะแนนเพชรสองภาค ศิษย์เจริญทรัพย์ ในคู่เอกของรายการศึกมวยมันส์วันศุกร์ ที่เวทีมวยนานาชาติรังสิต และวันที่ 24 กันยายน องค์บากได้ปะทะกับครุฑเทพ ไมอามี่คอนโดบางปู ในคู่เอกของศึกมวยดีวิถีไทย ที่เวทีมวยนานาชาติรังสิต ส่วนในวันที่ 11 ธันวาคม เขาเป็นฝ่ายแพ้คะแนนรุ่งเพชร ว.สังข์ประไพ ในคู่เอกของศึกวันมิตรชัย ที่สนามมวยราชดำเนิน

## กิจกรรมการกุศล
วันที่ 16 ธันวาคม พ.ศ. 2560 องค์บากได้เข้าแข่งขันในคู่เอก ของรายการมวยไทยการกุศล ที่เวทีมวยชั่วคราว วัดเทพอรุโณทัย อำเภอบัวเชด จังหวัดสุรินทร์ โดยการแข่งขันครั้งนี้ ได้จัดเพื่อแสดงศิลปะแม่ไม้มวยไทย เชื่อมความสัมพันธ์ในชุมชน และหารายได้มอบแก่วัดทั้งหมด

## สถิติการแข่งขัน

## อ้างอิง

## แหล่งข้อมูลอื่น
* สถิติการขึ้นชกมวยไทยของ องค์บาก หิมาลัยยิม - ผลมวย-มวยไทย.com
* สถิติการขึ้นชกมวยไทยของ องค์บาก ศิษย์สารวัตรเสือ - ผลมวย-มวยไทย.com

หมวดหมู่:นักมวยไทยชาวไทย
หมวดหมู่:นักมวยจากจังหวัดสมุทรปราการ
จอห์น แนนซ์ การ์เนอร์

**จอห์น แนนซ์ การ์เนอร์ ที่ 3** () เป็นนักการเมืองชาวอเมริกัน ดำรงตำแหน่งเป็นรองประธานาธิบดีแห่งสหรัฐอเมริกาคนที่ 32 เมื่อปี 2476 จนถึงปี 2484 ในสมัยประธานาธิบดีแฟรงกลิน ดี. โรสเวลต์

หมวดหมู่:รองประธานาธิบดีสหรัฐ
หมวดหมู่:พรรคเดโมแครต (สหรัฐ)
หมวดหมู่:นักการเมืองอเมริกัน
หมวดหมู่:บุคคลจากรัฐเท็กซัส‎
หมวดหมู่:ประธานสภาผู้แทนราษฎรสหรัฐ
หมวดหมู่:คริสต์ศาสนิกชนนิกายโปรเตสแตนต์ชาวอเมริกัน
เฮนรี เอ. วอลลิซ

**เฮนรี แอการ์ด วอลลิซ** (; 7 ตุลาคม พ.ศ. 2431 - 18 พฤศจิกายน พ.ศ. 2508) เป็นนักการเมืองชาวอเมริกัน ดำรงตำแหน่งเป็นรองประธานาธิบดีแห่งสหรัฐอเมริกาคนที่ 33 ระหว่าง พ.ศ. 2484 ถึง 2488 ในสมัยประธานาธิบดีแฟรงกลิน ดี. โรสเวลต์ ต่อมาดำรงตำแหน่งเป็นรัฐมนตรีว่าการกระทรวงพาณิชย์สหรัฐ คนที่ 10 เมื่อปี 2488 ถึงปี 2489 ก่อนหน้านั้นดำรงตำแหน่งเป็นรัฐมนตรีว่าการกระทรวงเกษตรสหรัฐ คนที่ 11 เมื่อปี 2476 ถึงปี 2483

จ
จ
หมวดหมู่:รองประธานาธิบดีสหรัฐ
หมวดหมู่:พรรคเดโมแครต (สหรัฐ)
หมวดหมู่:นักการเมืองอเมริกัน
หมวดหมู่:บุคคลจากรัฐไอโอวา
มิสเตอร์โกลบอลไทยแลนด์ 2017

**มิสเตอร์โกลบอลไทยแลนด์ 2017** เป็นการประกวดมิสเตอร์โกลบอลไทยแลนด์ครั้งที่ 2 เปิดรับสมัครระหว่างวันที่ 20–31 มีนาคม พ.ศ. 2560 ณ เซ็นทรัลเฟสติวัล เชียงใหม่, จังหวัดเชียงใหม่ และรอบออดิชั่นเพื่อคัดเลือก 12 คนสุดท้ายในวันที่ 6 เมษายน พ.ศ. 2560 โดยรอบตัดสินจัดการประกวดเมื่อวันที่ 30 เมษายน พ.ศ. 2560 ณ เซ็นทรัลเฟสติวัล เชียงใหม่, จังหวัดเชียงใหม่ ผู้ที่ชนะการประกวดจะได้เป็นตัวแทนประเทศไทยเข้าร่วมประกวดมิสเตอร์โกลบอล 2017 โดย ธวัชชัย ใจคาร มิสเตอร์โกลบอลไทยแลนด์ 2016 เป็นผู้มอบตำแหน่งให้กับ นนทกร อัมพุธ ผู้ครองตำแหน่งในปีนี้

## ผลการประกวด

## ผู้เข้าประกวด
ผู้ที่ผ่านรอบคัดเลือกเข้าสู่รอบ 12 คนสุดท้ายของการประกวด มีรายชื่อดังต่อไปนี้:

## อ้างอิง

## แหล่งข้อมูลอื่น

2017
หมวดหมู่:ประเทศไทยในปี พ.ศ. 2560
หมวดหมู่:การประกวดความงามชายในประเทศไทย
อินเตอร์นิวรอน

**interneuron** หรือ **internuncial neuron** หรือ **relay neuron** หรือ **association neuron** หรือ **connector neuron** หรือ **intermediate neuron** หรือ **local circuit neuron** 
เป็นเซลล์ประสาทที่ส่งกระแสประสาทจากนิวรอนหนึ่งไปยังอีกนิวรอนหนึ่ง
เป็นเซลล์ประสาทแบบหนึ่งในสามอย่างโดยจัดตามการทำงาน 
ที่มีจำนวนมากที่สุด (ประมาณ 90%) ในร่างกายมนุษย์
(โดยอีกสองอย่างคือเซลล์ประสาทรับความรู้สึกและเซลล์สั่งการ)
โดยแบ่งได้เป็น 2 กลุ่ม คือแบบเฉพาะที่ (local) และแบบรีเลย์
แบบเฉพาะที่จะมีแอกซอนสั้น ๆ และสร้างวงจรประสาทกับนิวรอนใกล้ ๆ
ส่วนแบบรีเลย์ซึ่งเรียกอีกอย่างหนึ่งว่า projection interneuron จะมีแอกซอนยาวและส่งกระแสประสาทไปได้ไกล ๆ จากสมองเขตหนึ่งไปยังอีกเขตหนึ่ง
เซลล์เรียกว่า interneuron (คือนิวรอนในระหว่าง) ก็เพราะเป็นเซลล์ประสาททั้งหมดในระหว่างเซลล์ประสาทรับความรู้สึกกับเซลล์ประสาทสั่งการ (motor neuron)
เป็นเซลล์ประสาทรวมทั้งที่อยู่ในไขสันหลังและสมอง
นอกจากจะเชื่อมเซลล์หนึ่งกับอีกเซลล์หนึ่งแล้ว interneuron ยังมีหน้าที่รวบรวมผลในระบบประสาท คือมีหน้าที่ประมวลข้อมูล เก็บข้อมูล ค้นคืนข้อมูล และตัดสินใจว่าร่างกายควรจะตอบสนองต่อสิ่งเร้าเช่นไร
interneuron มีบทบาทในการทำงานของรีเฟล็กซ์และของการแกว่งกวัดของคลื่นประสาท (neuronal oscillation)
การทำงานร่วมกันระหว่าง interneuron ทำให้ระบบประสาทสามารถทำหน้าที่ซึ่งซับซ้อน เช่น การเรียนรู้และการตัดสินใจได้

## เชิงอรรถและอ้างอิง

หมวดหมู่:เซลล์ประสาท
อัลเบน บาร์กเลย์

**อัลเบน วิลเลี่ยม บาร์กเลย์** () เป็นนักการเมืองชาวอเมริกัน ดำรงตำแหน่งเป็นรองประธานาธิบดีแห่งสหรัฐอเมริกาคนที่ 35 ระหว่าง พ.ศ. 2492 ถึง 2496 ในสมัยประธานาธิบดีแฮร์รี เอส. ทรูแมน

หมวดหมู่:รองประธานาธิบดีสหรัฐ
หมวดหมู่:พรรคเดโมแครต (สหรัฐ)
หมวดหมู่:นักการเมืองอเมริกัน
หมวดหมู่:ชาวอเมริกันเชื้อสายสกอต-ไอริช
หมวดหมู่:คริสต์ศาสนิกชนชาวอเมริกัน
หมวดหมู่:บุคคลจากรัฐเคนทักกี
หมวดหมู่:สมาชิกวุฒิสภาสหรัฐจากรัฐเคนทักกี
หมวดหมู่:สมาชิกวุฒิสภาสหรัฐ
สโมสรฟุตบอลขอนแก่นในฤดูกาล 2561

**สโมสรฟุตบอลจังหวัดขอนแก่นในฤดูกาล 2561** เป็นฤดูกาลที่ 8 ของ ขอนแก่น เอฟซี ใน ไทยลีก 2. ฤดูกาลนี้ขอนแก่น เอฟซีได้เข้าร่วมการแข่งขันใน ไทยลีก 2, เอฟเอคัพ และ ลีกคัพ

## การแข่งขัน

### ไทยลีก 2

#### ตารางคะแนน

#### แมตช์

### เอฟเอคัพ

### ลีกคัพ

## สถิติ
### ผู้ทำประตู

## อ้างอิง

## แหล่งข้อมูลอื่น
* เว็บไซต์ไทยลีก 2 

หมวดหมู่:สโมสรฟุตบอลในประเทศไทย ในฤดูกาล 2561
การถอนทัพโซเวียตที่ทาลลินน์

**การถอนทัพโซเวียตที่ทาลลินน์** () เรียกอีกอย่างว่า **ภัยพิบัติทาลลินน์** () หรือ **[[การถอนทัพที่เดิงแกร์ก|เดิงแกร์ก]]แห่งรัสเซีย** () เป็นปฏิบัติการของสหภาพโซเวียตเพื่อการอพยพด้วยเรือ 190 ลำของกองเรือรบบอลติก หน่วยรบของกองทัพแดง และพลเรือนชาวโซเวียตที่สนับสนุนจากฐานทัพหลักที่ล้อมรอบไปด้วยกองเรือรบที่ทาลลินน์ในเอสโตเนียภายใต้การยึดครองของสหภาพโซเวียตในช่วงเดือนสิงหาคม ค.ศ. 1941 

กองทัพโซเวียตได้เข้ายึดครองเอสโตเนียในเดือนมิถุนายน ค.ศ. 1940 ภายหลังจากเยอรมนีได้เข้ารุกรานสหภาพโซเวียต เริ่มต้นขึ้นเมื่อวันที่ 22 มิถุนายน ค.ศ. 1941 กองทัพเยอรมันได้เคลื่อนทัพอย่างรวดเร็วผ่านรัฐบอลติกภายใต้การยึดครองของโซเวียต และโดยสิ้นสุดลงของเดือนสิงหาคม ทาลลินน์ เมืองหลวงของเอสโตเนียได้ถูกกองทัพเยอรมันโอบล้อม ในขณะที่ส่วนใหญ่ของกองเรือรบบอลติกธงแดงได้บรรจุอยู่ในท่าเรือทาลลินน์

ในความคาดหมายของการฝ่าวงล้อมของสหภาพโซเวียต ครีกซมารีเนอและกองทัพเรือฟินแลนด์ได้เริ่มขึ้นเมื่อวันที่ 8 สิงหาคม ค.ศ. 1941 เพื่อวางทุ่นระเบิดใต้น้ำปิดทางแหลม Juminda บนชายฝั่ง Lahemaa ในขณะที่เรือกวาดทุ่นระเบิดของสหภาพโซเวียตได้พยายามที่จะเปิดเส้นทางสำหรับขบวนเรือผ่านแนวทุ่นระเบิดใต้น้ำ ทหารปืนใหญ่ชายฝั่งของเยอรมนีได้ติดตั้งปืนใหญ่ขนาด 150 มม. (5.9 นิ้ว) ใกล้กับแหลม Juminda และกองทัพเรือฟินแลนด์ได้รวมรวมกองเรือตอร์ปิโดมอเตอร์ (Motor Torpedo Boat) ที่ 2 กับเรือลาดตะเวน VMV9, VMV10, VMV11 และ VMV17 ในช่วงเวลาเดียวกัน ทางฝ่ายเยอรมันได้รวบรวมกองเรือ 3. Schnellbootflottille  กับเรือ-อี (E-boats) S-26, S-27, S-39, S-40 และ S-101 ซึ่งได้รวมกำลังกันที่ซัวเม็นลินนะ (Suomenlinna) ด้านนอกของเฮลซิงกิ เครื่องบินทิ้งระเบิดของเยอรมนี ยุงเคอร์ เจยู-88 จากคัมพ์กรุพเพอ 806 ฐานทัพบนสนามบินในเอสโตเนียได้รับการแจ้งเตือน เมื่อวันที่ 19 สิงหาคม ในท้ายที่สุดเยอรมนีก็ได้เริ่มบุกจู่โจมทาลลินน์

ในช่วงกลางคืนของวันที่ 27/28 สิงหาคม ค.ศ. 1941 เหล่าทหารไรเฟิลที่ 10 ได้ถอยห่างออกจากศัตรูและขึ้นเรือบรรทุกโดยสารในทาลลินน์

การลงเรือได้รับการปกป้องโดยกลุ่มควันปกคลุม อย่างไรก็ตาม การกวาดทุ่นระเบิดใต้น้ำในวันก่อนการอพยพเริ่มไม่ได้ผล เนื่องจากสภาพอากาศที่เลวร้าย และไม่มีเครื่องบินรบโซเวียตที่พร้อมสำหรับคุ้มกันการลงเรือ ทั้งนี้  พร้อมกับกระสุนปืนใหญ่ที่ตกลงมาอย่างหนักของเยอรมนีและการทิ้งระเบิดทางอากาศได้สังหารผู้อพยพอย่างน้อย 1,000 คนในท่าเรือ

## อ้างอิง

ส
ส
หมวดหมู่:ยุทธนาวีและปฏิบัติการทางทหารในสงครามโลกครั้งที่สอง
หมวดหมู่:ปฏิบัติการบาร์บาร็อสซา
หมวดหมู่:ยุทธนาวีในสงครามโลกครั้งที่สองเกี่ยวข้องกับเยอรมนี
หมวดหมู่:ยุทธนาวีในสงครามโลกครั้งที่สองเกี่ยวข้องกับฟินแลนด์
หมวดหมู่:ยุทธนาวีเกี่ยวข้องกับสหภาพโซเวียต
เล่มนี้ต้องพิมพ์ซ้ำ!

***เล่มนี้ต้องพิมพ์ซ้ำ!*** () เป็นมังงะแนวเสี้ยวหนึ่งของชีวิตจากประเทศญี่ปุ่นที่เขียนและวาดภาพประกอบโดยมัตสึดะ นาโอโกะ และตีพิมพ์ลงในนิตยสาร *[[Monthly Big Comic Spirits]]* ของโชงะกุกัง ตั้งแต่เดือนกันยายน 2012 ถึงมิถุนายน 2023 มังงะได้รับการดัตแปลงเป็นละครโทรทัศน์ฉบับคนแสดงทางช่องทีบีเอส ตั้งแต่วันที่ 12 เมษายน ถึงวันที่ 14 มิถุนายน 2016

ในปี 2017 มังงะได้รับรางวัลมังงะโชงากูกังครั้งที่ 62 ในประเภททั่วไป

## จำนวนเล่ม

## อ้างอิง

## แหล่งข้อมูลอื่น
* 

หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:ละครโทรทัศน์ญี่ปุ่น
หมวดหมู่:ละครโทรทัศน์ของสถานีโทรทัศน์ทีบีเอสทีวี
ตลาดโบ๊เบ๊

[thumb|250px|ทางเข้าตลาดโบ๊เบ๊สะพาน 4 ซึ่งอยู่ตรงข้ามกับ[มัสยิดมหานาค]]
**ตลาดโบ๊เบ๊** หรือที่นิยมเรียกกันสั้น ๆ ว่า **โบ๊เบ๊** เป็นตลาดแห่งหนึ่งในพื้นที่กรุงเทพมหานคร ตั้งอยู่บนถนนกรุงเกษม แขวงคลองมหานาค เขตป้อมปราบศัตรูพ่าย  ระหว่างแยกกษัตริย์ศึก (ยศเส) กับแยกสะพานขาว โดยเลียบไปกับคลองผดุงกรุงเกษมตัดกับคลองมหานาค เป็นตลาดที่เป็นที่รู้จักกันดีจากการเป็นตลาดขายส่งเสื้อผ้าราคาถูก

## ชื่อ
โดยชื่อตลาดโบ๊เบ๊ สันนิษฐานว่าเป็นชื่อที่เรียกเพี้ยนมาจากคำว่า "บ๊งเบ้ง" โดยชื่อนี้มีที่มาจากอดีตขณะที่ยังเป็นตลาดขายเสื้อผ้าเก่าอยู่ ผู้คนที่มาค้าขายมักจะส่งเสียงดังหนวกหูจนกระทั่งแถบนี้ได้ชื่อเรียกว่า "ตลาดบ๊งเบ้ง"

ทั้งนี้คำว่า "โบ๊เบ๊" ในพจนานุกรมฉบับราชบัณฑิตยสถานได้ให้นิยามไว้ว่า *"[[คำวิเศษณ์|ว.]] มีเสียงเอ็ดอึงจนฟังไม่ได้ศัพท์."* 

## ประวัติ
ตลาดโบ๊เบ๊ เดิมเป็นชุมชนที่เกิดขึ้นราว พ.ศ. 2470  ก่อนสงครามโลกครั้งที่สอง ชาวชุมชนตรงนี้มีอาชีพที่หลากหลาย เช่น ย้อมผ้า หรือขายชา, กาแฟ หรือน้ำมะพร้าว ต่อมามีกลุ่มพ่อค้าแม่ค้าชาวจีนตั้งแผงขายของกันอยู่ในบริเวณถนนดำรงรักษ์ (ตรอกขี้เถ้า) โดยนำสินค้าเครื่องอุปโภคบริโภคสารพัดชนิดมาวางขายกันแบบแบกะดิน นอกจากนี้ยังเป็นตลาดขายส่งเสื้อผ้าราคาถูก บริเวณลานวัดบรมนิวาสราชวรวิหารด้านติดกับคลองแสนแสบ จนกระทั่งเกิดสงครามโลก สินค้าอุปโภคบริโภคขาดเแคลนเนื่องจากภาวะสงคราม เช่น เสื้อผ้าเครื่องนุ่งห่ม จึงมีการนำมาขาย เสื้อผ้าที่นำมาขายระยะแรกส่วนหนึ่งเป็นเสื้อผ้าของผู้เสียชีวิตจากการทิ้งระเบิดในสงคราม โดยนำมาซักทำความสะอาดและขายลักษณะแบกะดิน หรือเสื้อผ้ามือสองที่ใช้แล้ว จึงทำให้มีราคาถูกมาก และได้ย้ายที่ขายมาเป็นริมทางรถไฟข้างวัด จนกลายมาเป็นตลาดอย่างถาวร 

ต่อมาเมื่อมีพ่อค้าแม่ค้าเพิ่มมากขึ้นจนพื้นที่ขายไม่พอทำให้บางส่วนต้องอาศัยพาดผ้ากับแขนแล้วเดินขายให้ลูกค้าทั่วไป เมื่อตลาดเริ่มคึกคักจนเป็นที่รู้จักมากขึ้นจึงได้เปลี่ยนลักษณะการขายแบกะดินมาเป็นแผงลอย และอาคารพาณิชย์ดังเช่นปัจจุบัน

## พื้นที่และการดำเนินการ

ในย่านตลาดโบ๊เบ๊ ตรงข้ามกับตลาดโบ๊เบ๊สะพาน 4 คือ มัสยิดมหานาค อันเป็นมัสยิดและชุมชนชาวมุสลิมที่เก่าแก่แห่งหนึ่งในกรุงเทพมหานคร ติดกับคลองมหานาค ใกล้กับสะพานเจริญราษฎร์ 32

ตลาดโบ๊เบ๊แบ่งเวลาขายออกเป็น 2 ช่วง คือ เวลากลางวันตั้งแต่เวลา 09.00–15.00 น. และเวลากลางคืนตั้งแต่เวลา 23.00–05.00 น. โดยเฉพาะกลางคืนจะมีความคึกคักมาก จนกระทั่งถึงรุ่งสาง จากนั้นแผงลอยและอาคารพาณิชย์ซึ่งตั้งอยู่ด้านในก็จะกลับมาเปิดขายอีกครั้ง โดยลูกค้าส่วนใหญ่เป็นพ่อค้าแม่ค้าจากต่างจังหวัด เสื้อผ้าสำเร็จรูปยังเป็นที่นิยมของประเทศเพื่อนบ้าน เช่น เวียดนาม, กัมพูชา, ลาว, สิงคโปร์ และมาเลเซีย ส่วนตลาดส่งออกที่ใหญ่ที่สุดคือประเทศในกลุ่มตะวันออกกลาง โดยมีมูลค่าส่งออกถึงปีละหนึ่งหมื่นล้านบาทต่อปี

## การเดินทางรถโดยสารประจำทาง

### ถนนกรุงเกษม
#### องค์การขนส่งมวลชนกรุงเทพ
*  เส้นทางที่มีรถรองรับวีลแชร์

{| class="wikitable sortable mw-collapsible" style="text-align:centre; border:1px solid black"
|-
! สายที่
! จุดเริ่มต้น
! จุดสิ้นสุด
! ประเภทของรถที่ให้บริการ
!ผู้ให้บริการ
! หมายเหตุ
|-
| style="background-color: blue;color:white;text-align:center;font-weight:bold"  | 53 (1)
|วงกลม: สนามหลวง
|เทเวศร์
|1.รถโดยสารประจำทางสีครีม-แดง
|rowspan="25"| ขสมก.
|
|-
{|

## อ้างอิง

## แหล่งข้อมูลอื่น

*

หมวดหมู่:ย่านในกรุงเทพมหานคร
หมวดหมู่:ตลาดในกรุงเทพมหานคร
หมวดหมู่:เขตป้อมปราบศัตรูพ่าย
ยุทธการที่สโมเลนสค์ (ค.ศ. 1941)

**ยุทธการที่สโมเลนสค์ครั้งที่หนึ่ง**เป็นการสู้รบในช่วงขั้นที่สองของปฏิบัติการบาร์บารอสซา ฝ่ายอักษะเข้ารุกรานสหภาพโซเวียต, ในสงครามโลกครั้งที่สอง เป็นสู้รบบริเวณรอบๆของเมืองสโมเลนสค์ ในช่วงระหว่างวันที่ 10 กรกฎาคม และ 10 กันยายน ค.ศ. 1941 ราวประมาณ 400 กิโลเมตร (250 ไมล์) ทางทิศตะวันตกของกรุงมอสโก กองทัพเวร์มัคท์ได้เข้ารุกประมาณ 500 กิโลเมตร (310 ไมล์) เข้าสู่สหภาพโซเวียตใน 18 วันภายหลังการรุกราน เมื่อวันที่ 22 มิถุนายน ค.ศ. 1941 ในช่วงระหว่างการสู้รบ กองทัพเยอรมันต้องเผชิญการต้านทานที่ไม่คาดคิดซึ่งจะส่งผลทำให้เกิดความล่าช้าอย่างรุนแรงในการรุกไปยังกรุงมอสโก 

กองทัพโซเวียตทั้งสาม (กองทัพที่ 16, ที่ 19 และที่ 20) ได้ถูกล้อมและทำลายไปยังทางใต้ของสโมเลนสค์ แม้ว่าจำนวนที่สำคัญจากกองทัพที่ 19 และ 20 สามารถออกจากวงล้อมได้ นักประวัติศาสตร์บางคนได้กล่างอ้างว่าความสูญเสียกำลังคนและยุทธภัณฑ์ที่ได้รับโดยเวร์มัคท์ ในช่วงระหว่างการรบได้ยืดเยื้อออกไปและความล่าช้าสองเดือนในการมุ่งตรงไปยังกรุงมอสโก ได้นำไปสู่ความปราชัยของเวร์มัคท์โดยกองทัพแดงในยุทธการที่มอสโกในเดือนธันวาคม ค.ศ. 1941

## อ้างอิง

ส
ส
หมวดหมู่:เหตุการณ์ในเดือนกรกฎาคม พ.ศ. 2484
ถนนสี่พระยา

**ถนนสี่พระยา** () ถนนสายหนึ่งในพื้นที่เขตบางรัก กรุงเทพมหานคร ถือเป็นถนนสายรองของพื้นที่ เป็นถนนเชื่อมระหว่างถนนเจริญกรุงกับถนนพระรามที่ 4 ความยาวทั้งหมด 1,645 เมตร มีจุดเริ่มต้นที่แขวงบางรัก ที่ด้านหน้าโรงแรมรอยัลออร์คิดเชอราตัน ใกล้กับศูนย์การค้าริเวอร์ซิตี จนกระทั่งไปสิ้นสุดที่แยกสามย่านอันเป็นจุดตัดระหว่างถนนพระรามที่ 4 กับถนนพญาไท โดยทำหน้าที่เป็นเส้นแบ่งระหว่างแขวงสี่พระยากับแขวงมหาพฤฒาราม

## ประวัติ
ชื่อถนนสี่พระยามีที่มาจากการที่ขุนนางซึ่งมีบรรดาศักดิ์เป็นพระยา 4 คน ได้แก่ พระยาอินทราธิบดีสีหราชรองเมือง (ม.ร.ว.ลพ สุทัศน์), พระยาพิพัฒโกษา (เซเรสติโน ซาเวียร์), พระยานรฤทธิ์ราชหัช (ทองดี โชติกเสถียร) และพระยานรนารถภักดี (สุด บุนนาค) รวมถึงหลวงมนัศมานิต (เถียน โชติกเสถียร) ได้ร่วมกันซื้อที่ดินระหว่างถนนสุรวงศ์กับคลองผดุงกรุงเกษมและสร้างผ่านที่ดินเชื่อมต่อกับถนนเจริญกรุง คือ วัดหัวลำโพงไปตกท่าน้ำ คือ  ท่าน้ำสี่พระยา พระยาทั้ง 4 คนได้น้อมเกล้าฯ ถวายพระบาทสมเด็จพระจุลจอมเกล้าเจ้าอยู่หัว พระองค์ทรงพระกรุณาโปรดเกล้าฯ พระราชทานนามว่า "ถนนสี่พระยา" เมื่อ พ.ศ. 2449 ตามที่พระเจ้าบรมวงศ์เธอ พระองค์เจ้าสวัสดิประวัติ กรมพระสมมตอมรพันธ์ ทรงกราบบังคมทูลถวายความเห็น แต่มีพระราชกระแสว่า ถนนสี่พระยานี้เจ้าของมิได้ตัดเพื่อสาธารณประโยชน์ แต่ทำเพื่อผลประโยชน์ โดยทรงเทียบว่าไม่เหมือนกับวัดสามพระยา แต่ก็ทรงพระกรุณาโปรดเกล้าฯ พระราชทานนามดังกล่าว และเสด็จพระราชดำเนินเปิดถนนสี่พระยาเมื่อวันที่ 15 พฤศจิกายน ปีเดียวกัน
## แนวเส้นทาง
ถนนสี่พระยาเป็นถนนขนาด 3 ช่องจราจร ในช่วงแรกจะจัดการจราจรแบบทิศทางเดียว เริ่มจากตรอกกัปตันบุช (ซอยเจริญกรุง 30) ซึ่งอยู่ระหว่างตรอกฮ่องกงกับที่ทำการไปรษณีย์กลางบางรัก ถึงแยกนเรศ จากนั้นจะจัดการจราจรแบบสองทิศทาง ไปจนถึงแยกสามย่าน โดยมีทิศทางมุ่งหน้าแยกสามย่าน 2 ช่องจราจร และมุ่งหน้าแยกนเรศ 1 ช่องจราจร พื้นที่บริเวณนี้ในอดีตเป็นแหล่งการค้าขายสำคัญที่ต่อเนื่องมาจากย่านเยาวราช, สำเพ็ง และตลาดน้อย ในเขตสัมพันธวงศ์ เป็นที่ตั้งของบริษัทห้างร้านใหญ่ ๆ หลายแห่ง เช่น ห้างเซ็นทรัลสาขาแรก (บริเวณปากตรอก), โรงพิมพ์หมอบรัดเลย์ (โรงพิมพ์แห่งแรกของประเทศไทย), สถานทูตโปรตุเกส (สถานทูตแห่งแรกในกรุงเทพมหานคร ตัวอาคารสถานทูตเป็นสถาปัตยกรรมแบบอาณานิคม), อาคารศุลกสถาน (โรงภาษีที่เก็บภาษีจากเรือสินค้าต่างชาติ ตัวอาคารเป็นสถาปัตยกรรมแบบปัลลาดีโอ), ที่ทำการหอการค้าไทย (แรกเริ่มก่อตั้ง คือ บริษัทเอ็กซอนโมบิล) เป็นต้น และยังมีบ้านเรือนของชาวต่างประเทศโดยเฉพาะชาวตะวันตกอีกมากด้วย ปัจจุบันหลายหลังก็ยังปรากฏอยู่

## รายชื่อทางแยก

## อ้างอิง

## แหล่งข้อมูลอื่น
*
สี่พระยา
สี่พระยา
เรดสตาร์เบลเกรด

**สโมสรฟุตบอลดาวแดง** (, ) หรือ **เรดสตาร์เบลเกรด** () หรือ **เรดสตาร์** เป็นสโมสรฟุตบอลอาชีพตั้งอยู่ที่เบลเกรด ประเทศเซอร์เบีย เป็นส่วนหนึ่งของสโมสรกีฬาเรดสตาร์ พวกเขาเป็นเพียงสโมสรเดียวจากยุโรปตะวันออกที่เคยคว้าแชมป์สโมสรยุโรปและอเมริกาใต้ ในปี ค.ศ. 1991 เรดสตาร์เป็นเพียงสโมสรเดียวในเซอร์เบียและยูโกสลาเวียเดิมที่สามารถคว้าแชมป์ยูโรเปียนคัพในปี ค.ศ. 1991 พวกเขาคว้าแชมป์ลีก 27 สมัย และแชมป์ฟุตบอลถ้วย 24 สมัย เรดสตาร์เป็นหนึ่งในสโมสรที่ประสบความสำเร็จสูงสุดในช่วงยูโกสลาเวียเดิมและเซอร์เบียในปัจจุบัน

จากผลการสำรวจในปี ค.ศ. 2008 เรดสตาร์เป็นสโมสรที่ได้รับความนิยมมากที่สุดในเซอร์เบีย ด้วยคะแนนร้อยละ 48.2 พวกเขามีผู้สนับสนุนจำนวนมากในช่วงหลายปีที่ผ่านมา สโมสรคู่ปรับที่สำคัญคือปาร์ติซาน การพบกันของทั้งคู่เรียกว่าดาร์บีชั่วนิรันดร์ ในเดือนกันยายน ค.ศ. 2009 *[[เดลีเมล]]* ได้จัดอันดับดาร์บีนี้เป็นการพบกันที่ยิ่งใหญ่เป็นอันดับที่สี่ของยุโรป

## เกียรติประวัติ
### ในประเทศ
**เนชันแนลแชมเปียนชิป – 27**
* **[[ยูโกสลาฟเฟิสต์ลีก]]**
** **ชนะเลิศ (19):** 1951, 1952–53, 1955–56, 1956–57, 1958–59, 1959–60, 1963–64, 1967–68, 1968–69, 1969–70, 1972–73, 1976–77, 1979–80, 1980–81, 1983–84, 1987–88, 1989–90, 1990–91, 1991–92
* **[[เฟิสต์ลีกออฟเซอร์เบียแอนด์มอนเตเนโกร]]**
** **ชนะเลิศ (5):** 1994–95, 1999–00, 2000–01, 2003–04, 2005–06
* **[[เซอร์เบียนซูเปอร์ลีกา]]**
** **ชนะเลิศ (10):** 2006/07, 2013/14, 2015/16, 2017/18, 2018/19, 2019/20, 2020/21, 2021/22, 2022/23, 2023/24.

**ถ้วย – 24**
* **[[ยูโกสลาฟคัพ]]**
** **ชนะเลิศ (12):** 1948, 1949, 1950, 1957–58, 1958–59, 1963–64, 1967–68, 1969–70, 1970–71, 1981–82, 1984–85, 1989–90
* **[[เซอร์เบียแอนด์มอนเตเนโกรคัพ]]**
** **ชนะเลิศ (9):** 1992–93, 1994–95, 1995–96, 1996–97, 1998–99, 1999–00, 2001–02, 2003–04, 2005–06
* **[[เซอร์เบียนคัพ]]**
** **ชนะเลิศ (7):** 2006–07, 2009–10, 2011–12, 2020/21, 2021/22, 2022/23, 2023/24

### ระหว่างประเทศ

* **[[ยูฟ่าแชมเปียนส์ลีก|ยูโรเปียนคัพ / ยูฟ่าแชมเปียนส์ลีก]]**
** **ชนะเลิศ (1):** 1990–91
* **[[ยูฟ่ายูโรปาลีก|ยูฟ่าคัพ / ยูฟ่ายูโรปาลีก]]**
** รองชนะเลิศ (1): 1978–79
* **[[มิโตรปาคัพ]]**
** **ชนะเลิศ (2):** 1958, 1967–68
* **[[ฟุตบอลชิงแชมป์สโมสรยุโรปและอเมริกาใต้]]**
** **ชนะเลิศ (1)**: 1991
* **[[ยูฟ่าซูเปอร์คัพ]]:**
** รองชนะเลิศ (1): 1991

## อ้างอิง

## แหล่งข้อมูลอื่น
* 
* เรดสตาร์เบลเกรด ที่ยูฟ่า

เรดสตาร์เบลเกรด
หมวดหมู่:สโมสรฟุตบอลในประเทศเซอร์เบีย
หมวดหมู่:สโมสรกีฬาที่ก่อตั้งในปี พ.ศ. 2488
หมวดหมู่:สโมสรที่ชนะเลิศยูฟ่าแชมเปียนส์ลีก
หมวดหมู่:เบลเกรด
สโมสรฟุตบอลเร็ดบุลซัลทซ์บวร์ค

**สโมสรฟุตบอลเร็ดบุลซัลทซ์บวร์ค** เป็นสโมสรฟุตบอลอาชีพออสเตรีย ตั้งอยู่ที่วัลส์-ไซเซินไฮม์ สนามเหย้าของพวกเขาคือเรด บูลล์ อารีนา สำหรับในแข่งขันระดับทวีปยุโรปนั้น สโมสรจะใช้ชื่อ **ซัลซ์บวร์ก** เนื่องจากข้อจำกัดของชื่อผู้สนับสนุน และจะใช้ตราสโมสรที่ดัดแปลงใหม่

ชื่อเดิมของสโมสรคือ **เอ็สเฟา ออสเตรียซัลทซ์บวร์ค** ต่อมาได้เปลี่ยนชื่อสโมสรเนื่องจากการซื้อสิทธิ์ของเรดบูล จีเอ็มบีเอช ในปี ค.ศ. 2005 และได้เปลี่ยนสีชุดจากม่วง-ขาว กลายเป็นแดง-ขาว การเปลี่ยนแปลงครั้งนี้ ทำให้แฟนบางส่วนก่อตั้งสโมสรใหม่ขึ้นมาเอง นั่นคือ SV Austria Salzburg ซึ่งตั้งตามชื่อเดิม

สโมสรคว้าแชมป์ออสเตรียนบุนเดิสลีกาสมัยแรกในปี ค.ศ. 1994 และเคยเข้าไปถึงยูฟ่าคัพ นัดชิงชนะเลิศ ในปี ค.ศ. 1994 หลังจากนั้นสโมสรก็คว้าแชมป์ลีกอีก 11 สมัย และออสเตรียคัพอีก 5 สมัย

## เกียรติประวัติ
[300px|thumb|right|[เรด บูลล์ อารีนา (ซัลทซ์บวร์ค)|เรด บูลล์ อารีนา]]
***[[ออสเตรียนฟุตบอลบุนเดิสลีกา|ออสเตรียนบุนเดิสลีกา]] (17)**
::**ชนะเลิศ:** 1993–94*, 1994–95*, 1996–97*, 2006–07, 2008–09, 2009–10, 2011–12, 2013–14, 2014–15, 2015–16, 2016–17, 2017–18, 2018–19, 2019/2020, 2020/21, 2021/22, 2022/23

***[[ออสเตรียนคัพ]] (9)**
::**ชนะเลิศ:** 2011–12, 2013–14, 2014–15, 2015–16, 2016–17, 2018–19, 2019–20, 2020–21, 2021–22

***[[ออสเตรียนซูเปอร์คัพ]] (3)**
::**ชนะเลิศ:** 1994*, 1995*, 1997*
## ดูเพิ่ม
* แอร์เบ ไลพ์ซิช
* นิวยอร์กเร็ดบุลส์

## อ้างอิง

## แหล่งข้อมูลอื่น

*  
* Official Fanblog 


ร
ร
หมวดหมู่:ซัลทซ์บวร์ค
หมวดหมู่:สโมสรฟุตบอลที่มีเรดบูลเป็นเจ้าของ
เร็ดบุล
ภาวะเศรษฐกิจถดถอย

ในวิชาเศรษฐศาสตร์ **ภาวะเศรษฐกิจถดถอย** () เป็นการหดตัวของวัฏจักรธุรกิจซึ่งส่งผลให้เกิดการชะลอโดยรวมของกิจกรรมทางเศรษฐกิจ ตัวชี้วัดเศรษฐกิจมหภาคอย่างผลิตภัณฑ์ในประเทศเบื้องต้น (GDP) รายจ่ายการลงทุน กําลังผลิตของภาคอุตสาหกรรม รายได้ครัวเรือน กำไรธุรกิจและเงินเฟ้อลดลง ส่วนการล้มละลายและอัตราการว่างงานเพิ่มขึ้น ในสหราชอาณาจักร นิยามว่าเป็นการเติบโตทางเศรษฐกิจเป็นลบสองไตรมาสติดต่อกัน

โดยทั่วไปภาวะเศรษฐกิจถดถอยเกิดเมื่อมีรายจ่ายลดลงอย่างกว้างขวาง (การเปลี่ยนแปลงอุปทานเป็นลบ) ซึ่งอาจเกิดจากหลายเหตุการณ์อย่างวิกฤตการเงิน การเปลี่ยนแปลงการค้าภายนอก และการเปลี่ยนแปลงอุปสงค์เป็นลบ หรือการแตกของภาวะเศรษฐกิจฟองสบู่ รัฐบาลปกติสนองต่อภาวะเศรษฐกิจถดถอยด้วยการใช้นโยบายเศรษฐกิจมหภาคแบบขยายตัว เช่น การเพิ่มอุปสงค์เงิน (นโยบายการเงิน) การเพิ่มรายจ่ายภาครัฐและการลดการเก็บภาษี (นโยบายการคลัง)

## อ้างอิง


หมวดหมู่:วัฏจักรธุรกิจ
เจมส์ สเปเดอร์

**เจมส์ ทอดด์ สเปเดอร์** (;  ; เกิด 7 กุมภาพันธ์ ค.ศ. 1960) เป็นนักแสดงชาวอเมริกัน เขาเป็นที่รู้จักจากการรับบทบาทตัวละครที่มักจะแปลกประหลาดและมีความคลุมเครือทางศีลธรรม เขาเริ่มต้นอาชีพในภาพยนตร์อิสระที่ได้รับเสียงวิจารณ์ชื่นชมก่อนจะเปลี่ยนเข้าสู่วงการโทรทัศน์ ซึ่งเขาได้รับคำชมเชยและรางวัลมากมาย รวมถึรางวัลไพรม์ไทม์เอมมีสามรางวัลและได้รับการเสนอชื่อเข้าชิงรางวัลลูกโลกทองคำสามครั้ง และรางวัลสมาคมนักแสดงภาพยนตร์และโทรทัศน์สิบครั้ง

สเปเดอร์เริ่มแสดงในภาพยนตร์ที่เน้นกลุ่มวัยรุ่น เช่น *[[Tuff Turf]]*, *[[The New Kids]]* (ทั้งสองเรื่องในปี 1985), *[[Pretty in Pink]]* (1986), และ *[[Mannequin (1987 film)|Mannequin]]* (1987) บทบาทที่สร้างชื่อให้กับเขาคือภาพยนตร์ดรามา *[[Sex, Lies, and Videotape]]* (1989) ของสตีเวน โซเดอร์เบิร์ก ซึ่งทำให้เขาได้รับรางวัลนักแสดงนำชายยอดเยี่ยมจากเทศกาลภาพยนตร์คานส์ หลังจากนั้นเขาก็ได้แสดงนำในภาพยนตร์ เช่น *[[White Palace (film)|White Palace]]* (1990), *[[True Colors (film)|True Colors]]* (1991), *[[สตาร์เกต ทะลุคนทะลุจักรวาล|Stargate]]* (1994), *[[2 Days in the Valley]]* (1996), and *[[เปลือยรัก อารมณ์พิลึก|Secretary]]* (2002) สเปเดอร์ยังรับบทสมทบในภาพยนตร์ *[[Bob Roberts]]* (1992), *[[Wolf (1994 film)|Wolf]]* (1994), *[[ลินคอล์น (ภาพยนตร์)|Lincoln]]* (2012) และ *[[The Homesman]]* (2014) เขายังรับบทเป็นอัลตรอนในภาพยนตร์ของจักรวาลภาพยนตร์มาร์เวล *[[อเวนเจอร์ส: มหาศึกอัลตรอนถล่มโลก|Avengers: Age of Ultron]]* (2015)

บทบาททางโทรทัศน์ของเขา ได้แก่ การรับบทเป็นทนายความ อลัน ชอร์ ในซีซันสุดท้ายของซีรีส์ *[[The Practice]]* (2003–2004) และซีรีส์ภาคแยก *[[Boston Legal]]* (2004–2008) ซึ่งทำให้เขาได้รับรางวัลไพรม์ไทม์เอ็มมีสาขานักแสดงนำชายยอดเยี่ยมในซีรีส์ดรามาถึงสามครั้ง เขายังรับบทเป็น โรเบิร์ต แคลิฟอร์เนีย ในซีรีส์ซิตคอม *[[ดิออฟฟิศ (ภาพยนตร์ชุดทางโทรทัศน์อเมริกัน)|The Office]]* (2011–2012) หลังจากนั้น เขาแสดงนำเป็นเรย์มอนด์ เรดดิงตัน ในซีรีส์ระทึกขวัญอาชญากรรมทางช่อง NBC เรื่อง *[[บัญชีดำอาชญากรรมซ่อนเงื่อน|The Blacklist]]* (2013–2023) ซึ่งทำให้เขาได้รับการเสนอชื่อเข้าชิงรางวัลลูกโลกทองคำสาขานักแสดงนำชายยอดเยี่ยม – ซีรีส์โทรทัศน์ดรามาสองครั้ง

## อ้างอิง

* เจมส์ สเปเดอร์ เป็นอัลทรอน ตัวร้ายหลักใน The Avengers: Age of Ultron ของมาร์เวล
* ‘เจมส์ สเปเดอร์’ อาชญากรจอมเจ้าเล่ห์
* ขึ้นบัญชีดำ...เจมส์สเปเดอร์

หมวดหมู่:นักแสดงอเมริกัน
โรคระบาดทางการเงิน

**โรคระบาดทางการเงิน** () หมายความถึง "การระบาดของความผันผวนของตลาด ส่วนใหญ่ในด้านลบ จากประเทศหนึ่งไปอีกประเทศหนึ่ง เป็นกระบวนการที่สังเกตผ่านการเคลื่อนไหวร่วมของอัตราแลกเปลี่ยน ราคาหุ้น ความแตกต่างระหว่างผลตอบแทนของการออกพันธบัตรของประเทศนั้นกับพันธบัตรเปรียบเทียบได้ของที่ประเทศเกณฑ์เปรียบเทียบออก [sovereign spread] และการไหลของทุน" โรคระบาดทางการเงินสามารถเป็นความเสี่ยงแก่ประเทศที่กำลังพยายามบูรณาการระบบการเงินของตนกับตลาดและสถาบันการเงินระหว่างประเทศ โรคระบาดการเงินช่วยอธิบายวิกฤตการณ์เศรษฐกิจที่ขยายข้ามประเทศเพื่อนบ้านหรือแม้แต่ภูมิภาคของโลก

โรคระบาดทางการเงินเกิดทั้งระดับระหว่างประเทศและในประเทศ ในระดับประเทศ ปกติความล้มเหลวของธนาคารในประเทศหรือคนกลางทางการเงินจุดชนวนการส่งผ่านโรคเมื่อผิดนัดความรับผิดระหว่างธนาคารและขายสินทรัพย์ในราคาถูก (fire sale) ฉะนั้นจึงบั่นทอนความเชื่อมั่นในธนาคารที่คล้ายกัน ตัวอย่างปรากฏการณ์นี้คือ ความวุ่นวายรุนแรงสืบเนื่องในตลาดการเงินสหรัฐ โรคระบาดทางการเงินระหว่างประเทศ ซึ่งเกิดทั้งในเศรษฐกิจประเทศพัฒนาแล้วและประเทศกำลังพัฒนา เป็นการส่งผ่านวิกฤตการณ์การเงินระหว่างตลาดการเงินสำหรับเศรษฐกิจโดยตรงหรือโดยอ้อม ทว่า ภายใต้ระบบการเงินปัจจุบันที่มีงบเงินสดปริมาณมาก เช่น กองทุนบริหารความเสี่ยงและปฏิบัติการข้ามภูมิภาคของธนาคารขนาดใหญ่ โรคระบาดทางการเงินปกติเกิดพร้อมกันทั้งในสถาบันในประเทศและข้ามประเทศ สาเหตุของโรคระบาดทางการเงินปกติอยู่เลยคอธิบายของเศรษฐกิจที่แท้จริง เช่น ปริมาณการค้าทวิภาคี

## อ้างอิง

หมวดหมู่:วิกฤตการณ์การเงิน
หมวดหมู่:จิตวิทยาฝูงชน
บริษัททรัสต์

**บริษัททรัสต์** () เป็นบริษัท โดยเฉพาะอย่างยิ่งธนาคารพาณิชย์ ที่จัดระเบียบเพื่อทำหน้าที่เป็นผู้ดูแลผลประโยชน์ของทรัสต์ (trust) และหน่วยงานต่าง ๆ ปกติมีโครงสร้างอยู่สามแบบ คือ ความเป็นหุ้นส่วนอิสระ ธนาคารหรือบริษัทกฎหมาย ซึ่งโครงสร้างแต่ละแบบมีความชำนัญพิเศษในการเป็นผู้จัดการทรัสต์ของทรัสต์ประเภทต่าง ๆ และการจัดการที่ดินกรรมสิทธิ์ บริษัททรัสต์ไม่จำเป็นต้องใช้อำนาจทั้งหมดที่ได้รับ ยิ่งไปกว่านั้น ข้อเท็จจริงว่าบริษัททรัสต์ในเขตอำนาจศาลหนึ่งไม่ดำเนินหน้าที่ของบริษัททรัสต์ทั้งหมดในอีกเขตอำนาจศาลหนึ่งไม่เกี่ยวกัน และไม่มีความสัมพันธ์ว่าบริษัทนั้นเป็น "บริษัททรัสต์" แท้จริงหรือไม่

ชื่อ "ทรัสต์" หมายถึงความสามารถของแผนกทรัสต์ของสถาบันในการทำหน้าที่เป็นผู้จัดการทรัสต์ หรือผู้จัดการสินทรัพย์การเงินในนามของผู้อื่น ปกติสินทรัพย์ถือในรูปของทรัสต์ ซึ่งเป็นเครื่องมือตามกฎหมายที่ออกชื่อผู้รับประโยชน์และสิ่งที่เงินสามารถใช้จ่ายได้

ผู้จัดการทรัสต์จะจัดการการลงทุน เก็บประวัติ จัดการสินทรัพย์ เตรียมการบัญชีศาล (court accounting) ชำระใบแจ้งหนี้ (ขึ้นอยู่กับสภาพของทรัสต์) รายจ่ายด้านการแพทย์ ของขวัญการกุศล การรับมรดกและการกระจายรายได้และเงินต้นอย่างอื่น

หมวดหมู่:บริการทางการเงิน
หมวดหมู่:การเงินนอกอาณาเขต
เงินสดสำรองธนาคาร

**เงินสดสำรองธนาคาร** () เป็นการถือเงินฝากในบัญชีของธนาคารพาณิชย์กับธนาคารกลาง รวมกับเงินตราที่ถืออยู่ในห้องเก็บเงินของธนาคาร ธนาคารกลางบางแห่งกำหนดการดำรงสินทรัพย์สภาพคล่อง (reserve requirement) ขั้นต่ำ ซึ่งกำหนดให้ธนาคารถือเงินฝากในธนาคารเทียบเท่ากับร้อยละที่ระบุของความรับผิด เช่น เงินฝากของผู้บริโภค แม้ไม่มีข้อกำหนดเงินสดสำรองตามกฎหมาย แต่ธนาคารมักเลือกถือเงินสำรองบางอย่าง เรียก เงินสำรองพึงประสงค์ (desired reserves) เพื่อเตรียมรับเหตุการณ์ไม่คาดคิด เช่น การถอนสุทธิขนาดใหญ่ผิดปกติของผู้บริโภคหรือการแห่ถอนเงิน

หมวดหมู่:ศัพท์การธนาคาร
หมวดหมู่:เศรษฐศาสตร์การเงิน
ปริมาณเงิน

ในวิชาเศรษฐศาสตร์ **ปริมาณเงิน** () เป็นปริมาณรวมของสินทรัพย์การเงินที่มีอยู่ในเศรษฐกิจหนึ่งในเวลาใดเวลาหนึ่ง มีวิธีนิยาม "เงิน" หลายวิธี แต่วิธีมาตรฐานปกติรวมเงินตราที่หมุนเวียนในระบบ และเงินฝากกระแสรายวัน

ปกติรัฐบาลหรือธนาคารกลางของประเทศหนึ่งบันทึกและจัดพิมพ์ข้อมูลปริมาณเงิน นักวิเคราะห์ภาครัฐและเอกชนเฝ้าติดตามการเปลี่ยนแปลงปริมาณเงินมาช้านาน เนื่องจากเชื่อว่ากระทบต่อระดับราคา ภาวะเงินเฟ้อ อัตราแลกเปลี่ยนและวัฏจักรเศรษฐกิจ

ความสัมพันธ์ระหว่างเงินกับราคาในอดีตสัมพันธ์กับทฤษฎีปริมาณเงิน (quantity theory of money) มีหลักฐานเชิงประจักษ์เข้มของความสัมพันธ์โดยตรงระหว่างการเติบโตเงิน–อุปสงค์ (money–supply growth) และภาวะเงินเฟ้อราคาระยะยาว อย่างน้อยสำหรับการเพิ่มปริมาณเงินในเศรษฐกิจอย่างรวดเร็ว ตัวอย่างเช่น ประเทศอย่างซิมบับเวซึ่งมีการเพิ่มปริมาณเงินอย่างรวดเร็วอย่างยิ่งมีราคาเพิ่มขึ้นรวดเร็วอย่างยิ่ง (ภาวะเงินเฟ้อยิ่งยวด) จึงเป็นเหตุผลหนึ่งสำหรับการพึ่งพานโยบายการเงินเป็นวิธีการควบคุมเงินเฟ้อ

## อ้างอิง

หมวดหมู่:นโยบายการเงิน
หมวดหมู่:ภาวะเงินเฟ้อ
การล้มละลาย

**การล้มละลาย** () เป็นสถานภาพทางกฎหมายของบุคคลหรือนิติบุคคลที่ไม่สามารถชำระหนี้คืนเจ้าหนี้ได้ ในเขตอำนาจส่วนใหญ่ คำสั่งศาลกำหนดการล้มละลาย ซึ่งลูกหนี้มักเป็นผู้ริเริ่ม

การล้มละลายมิใช่สถานภาพตามกฎหมายเดียวที่บุคคลไม่สามารถชำระหนี้มีได้ ฉะนั้น คำว่า "การล้มละลาย" จึงไม่สมนัยกับการไม่สามารถชำระหนี้ (insolvency) ในบางประเทศอย่างสหราชอาณาจักร การล้มละลายจำกัดอยู่เฉพาะปัจเจกบุคคล ส่วนกระบวนพิจารณาการไม่สามารถชำระหนี้แบบอื่น (เช่น การชำระบัญชีและการจัดการทรัพย์สิน) ใช้กับบริษัท ในสหรัฐ การล้มละลายใช้กว้างขึ้นแก่กระบวนพิจารณาการไม่สามารถชำระหนี้อย่างเป็นทางการ ในประเทศฝรั่งเศส คำ "banqueroute" ใช้อย่างเดียวเฉพาะการล้มละลายฉ้อฉล ขณะที่คำว่า "faillite" ใช้กับการล้มละลายตามกฎหมาย

## อ้างอิง


หมวดหมู่:กฎหมาย
โรงเรียนโนนสังวิทยาคาร

**โรงเรียนโนนสังวิทยาคาร**  (อังกฤษ: Nonsang Wittayakarn School) อักษรย่อ: น.ส. — NS) หรือเรียกอย่างย่อว่า "**สังวิทย์"** เป็นโรงเรียนมัธยมศึกษาขนาดใหญ่ ในจังหวัดหนองบัวลำภู เปิดการเรียนการสอนชั้นมัธยมศึกษาตอนต้นและชั้นมัธยมศึกษาตอนปลายแบบสหศึกษา ประจำอำเภอโนนสัง จังหวัดหนองบัวลำภู สังกัดสำนักงานเขตพื้นที่การศึกษามัธยมศึกษาเลย หนองบัวลำภู (เขต 19 เดิม) เครือข่ายพัฒนาคุณภาพการศึกษา สหวิทยาเขตบัวบาน สำนักงานคณะกรรมการการศึกษาขั้นพื้นฐาน กระทรวงศึกษาธิการ 

## ประวัติโรงเรียนโนนสังวิทยาคาร
”โรงเรียนโนนสังวิทยาคาร เดิมชื่อ **โรงเรียนโนนสัง** เปิดสอนเมื่อวันที่ 17 พ.ค. 2499 โดยมีนายณรงค์ ดอนจันทร์ใต้ เป็นครูผู้สอนและรักษาราชการตำแหน่งครูใหญ่ มีนักเรียนเข้าเรียนวันแรกเป็นชาย 22 คน หญิง 13 คน รวม 35 คน เปิดเรียนครั้งแรก โรงเรียนโนนสังยังไม่มีอาคารเรียน ได้ยืมหอประชุมโรงเรียนโนนสังวิทยาสรรค์ เป็นที่อาศัยเรียนชั่วคราว ต่อมาปี พ.ศ. 2500 ได้รับงบประมาณ 40,000 บาท จึงได้ก่อสร้างอาคารเรียนเอกเทศขึ้นจำนวน 1 หลัง 4 ห้องเรียน ซึ่งประชาชนชาวอำเภอโนนสัง โดยมีนายอโนทัย มีอาษา, นายจวน พาหา, นายมุย สีดาหลง และนายลา ภิรมณ์ราช ได้อุทิศที่ดินในจำนวน 12 ไร่ (บริเวณที่ทำการประปา อำเภอโนนสังในปัจจุบัน) ในปี พ.ศ. 2517 ได้เปิดทำการสอนในระดับมัธยมศึกษาตอนต้น ให้ชื่อว่า โรงเรียนอุดรพิทยานุกูล (สาขาโนนสัง) ต่อมาเมื่อวันที่ 18 เมษายน 2518  ได้มีคำสั่งจากกรมให้ยุบโรงเรียนโนนสัง สังกัดกองการศึกษาพิเศษ กรมสามัญศึกษา ให้ตั้งเป็นโรงเรียนมัธยมศึกษา สังกัดกองการมัธยม กรมสามัญศึกษา และให้เปลี่ยนชื่อโรงเรียนเป็น **“โรงเรียนโนนสังวิทยาคาร”**

ปี พ.ศ. 2520 ได้เกิดน้ำท่วมสุขาภิบาล อำเภอโนนสัง ชาวบ้านจึงร่วมกันบริจาคที่ดินให้สร้างโรงเรียนในที่ทำการเรียนการสอน ในปัจจุบัน 88 หมู่ 14 ถนนโนนสัง-ศรีบุญเรือง ตำบลโนนสังอำเภอโนนสัง จังหวัดหนองบัวลำภู บริเวณพื้นที่จำนวน 79 ไร่ 18 ตารางวา ในปีนี้มีครูและอาจารย์ จำนวน 33 คน นักการภารโรง 4 คน นักเรียน 18 ห้องเรียน โรงเรียนมีความเจริญก้าวหน้าขึ้นตามลำดับ โดยได้รับอนุมัติให้เปิดสอนในระดับชั้นมัธยมศึกษาตอนปลาย ในปี พ.ศ. 2524 เป็นต้นมา

ปัจจุบัน โรงเรียนโนนสังวิทยาคาร ตั้งอยู่ เลขที่ 88 หมู่ที่ 14 ตำบลโนนสัง อำเภอโนนสัง จังหวัดหนองบัวลำภู  
มีนักเรียน 1,152 คน จัดเป็นโรงเรียนมัธยมศึกษาขนาดใหญ่ และเป็นโรงเรียนประจำอำเภอโนนสัง มีผู้อำนวยการโรงเรียนคนปัจจุบันคือคือ"นายสำเนา เทียมดวงแข" 

## หลักสูตรที่เปิดสอน
โรงเรียนโนนสังวิทยาคารมีแผนการเรียนให้นักเรียนเลือกตามความถนัดและความชอบ โดยยึดตามหลักสูตรแกนกลางการศึกษา ได้แก่

”จำนวนที่รับนักเรียนอาจเปลี่ยนแปลงไปในแต่ละปีการศึกษาข้อมูลบางประการอาจมีการเปลี่ยนแปลงได้“

## อ้างอิง

## แหล่งข้อมูลอื่น
* เว็บไซต์โรงเรียนโนนสังวิทยาคาร 
* เว็บไซต์สำนักงานเขตพื้นที่การศึกษามัธยมศึกษาเขต 19 สพฐ 

โนนสังวิทยาคาร
โนนสังวิทยาคาร
โนนสังวิทยาคาร
โนนสังวิทยาคาร
หมวดหมู่:อำเภอโนนสัง
หลักทรัพย์ประกัน

**หลักทรัพย์ประกัน** () ในข้อตกลงให้ยืม เป็นการผูกมัดทรัพย์สินบางอย่างของผู้ยืมต่อผู้ให้ยืม เพื่อเป็นหลักประกันการชำระเงินกู้คืน หลักทรัพย์ประกันใช้เป็นการคุ้มครองของผู้ให้ยืมต่อการผิดนัดของผู้ยืม ฉะนั้นใช้หักลบกลบเงินกู้ได้หากผู้ยืมไม่สามารถชำระเงินต้นและดอกเบี้ยตามเงื่อนไขของข้อตกลงให้ยืม

ปกติการคุ้มครองที่หลักทรัพย์ประกันให้จะให้ผู้ให้ยืมให้อัตราดอกเบี้ยต่ำกว่าแก่เงินกู้ที่มีหลักทรัพย์ประกันเมื่อเทียบกับเงินกู้ที่ไม่มีหลักทรัพย์ประกันเนื่องจากความเสี่ยงขาดทุนของผู้ให้ยืมมีต่ำกว่า อัตราดอกเบี้ยสามารถลดได้หลายจุดร้อยละ ขึ้นอยู่กับชนิดและมูลค่าของหลักทรัพย์ประกัน ตัวอย่างเช่น อัตราดอกเบี้ยของเงินกู้ไม่มีหลักทรัพย์ประกันสูงกว่าเงินกู้ที่มีหลักทรัพย์ประกันมาก เพราะความเสี่ยงของผู้ให้ยืมเพิ่มขึ้น

ถ้าผู้ยืมผิดนัดชำระเงินกู้ (เนื่องจากการไม่สามารถชำระหนี้หรือเหตุการณ์อื่น) แล้วผู้ยืมจะเสียทรัพย์สินที่ผูกมัดเป็นหลักทรัพย์ประกันและผู้ให้ยืมจะเป็นเจ้าของทรัพย์สินนั้นแทน ตัวอย่างเช่น ในธุรกรรมเงินกู้จำนองตรงแบบใช้อสังหาริมทรัพย์ที่ได้มาด้วยความช่วยเหลือของเงินกู้เป็นหลักทรัพย์ประกัน หากผู้ซื้อไม่สามารถชำระหนี้คืนได้ตามข้อตกลงจำนอง ผู้ให้ยืมสามารถใช้กระบวนการบังคับเอาทรัพย์จำนองหลุดตามกฎหมายเพื่อครองกรรมสิทธิ์ของอสังหาริมทรัพย์นั้น ผู้ประกอบธุรกิจรับจำนำเป็นตัวอย่างธุรกิจทั่วไปที่ยอมรับสิ่งของหลายอย่างเป็นหลักทรัพย์ประกัน

อาจมีการจำกัดชนิดของหลักทรัพย์ประกันขึ้นอยู่กับประเภทของเงินกู้ (เช่นในกรณีเงินกู้รถยนต์และการจำนอง) นอกจากนี้ยังสามารถยืดหยุ่นได้ เช่น ในกรณีของสินเชื่อบุคคลที่อาศัยหลักทรัพย์ประกัน

หมวดหมู่:คำศัพท์ธุรกิจ
หมวดหมู่:สินเชื่อ
หมวดหมู่:ความรับผิด
หมวดหมู่:เงินกู้